title: Pikku-Enkelit. Vaarallinen tehtävä

text: Neljä naisagenttiopiskelijaa ovat valmistumassa salaisesta puolisotilaallisesta akatemiasta nimeltä D.E.B.S. Ryhmä koostuu Max Breweristä (Good), joka pyrkii vetämään aseensa pienimmästäkin syystä sekä Janetista (Ritchie), joka ei halua mitään muuta niin paljon, kuin ansaita natsansa. Ryhmään kuuluu myös ketjutupakoisija ja siveetön Dominique (Aoki) sekä Amy Bradshaw (Foster), joka on epävarma vakoojana olemisesta, vaikka onkin kunniallinen opiskelija ja pääsykokeesta täydet pisteet saanut. Amy on eronnut poikaystävästään Bobby Matthews’tä (Geoff Stults), joka on sisäisen turvallisuuden agentti. Amyn yksityiselämä jää taka-alalle uudelleen ilmitulleen rikollisen Lucy Diamondin (Jordana Brewster) takia, joka sattumalta on aiheena Amyn opinnäytetyössä. D.E.B.S:in päämiehet rouva Petrie (Holland Taylor) ja Mr. Phipps (Michael Clarke Duncan) lähettävät naisnelikon kartoittamaan Lucya, odottaen että he voisivat todistaa tämän rikollisuuden. Mitä he eivät tiedä, on että Lucy on yksinkertaisesti pistetty sokkotreffeille apurinsa ja parhaan ystävänsä Scudin (Jimmi Simpson) toimesta. Sokkotreffien toinen osapuoli on entinen naissalamurhaaja nimeltä Ninotchka Kaprova (Jessica Cauffiel).


title: Pikku-Enkelit. Vaarallinen tehtävä

text: Treffit on täydellinen katastrofi, joka päättyy ampumisvälikohtaukseen kun yläilmoissa olevalta agentilta Amylta putoaa rannekoru, jota hän on antamassa takaisin entiselle poikaystävälleen Bobbylle. Lucy pakenee kaaosta ja koska D.E.B.S. seuraa häntä ja nelikko lopulta hajaantuu, Amy törmää Lucy’in. Lucy yrittää hurmata Amyn, joka on hämmästynyt saadessaan tietää että Lucy on lesbo, koska mikään materiaali hänen väitöskirjassaan ei paljasta tätä. Lucy katoaa kun Amyn huomio kiinnittyy toisaalle. Muut agenttiopiskelijat tulevat paikalle, ja he ylistävät Amya, koska hän on ainoa liittovaltion agentti, joka on koskaan kohdannut Lucyn ja jäänyt henkiin. Myöhemmin, Lucy palaa puhumaan Amylle ja pyytää hänet yöllä ulos pitämään hauskaa, ja ottavat ulos sattumalta ilmaantuneen Janetin mukaan, jotta heitä ei löydettäisi. He päätyvät klubille, jossa Janet päätyy Scudin ja Lucy Amyn seuraan. Kaksikko oppii lisää toisistaan, ja kun Lucy havaitsee Amyn kiinnostuksen tätä kohtaan, hän nojaa suutelemaan tätä, mutta järkyttynyt Janet keskeyttää heidät. Lucy vie Amyn ja Janetin takaisin D.E.B.S.:ien kotiin. Janet on närkästynyt, väittäen että Amy rikkoo protokollaa, ja on vaikeuksissa oppia ettei Amy ehkä ole hetero. Amy kiristää hänet hiljaiseksi kertomalla, että voi estää Janetia saamasta natsojaan, jos hän kertoo kenellekään.


title: Pikku-Enkelit. Vaarallinen tehtävä

text: Seuraavana päivänä neiti Petrie tapaa Amyn ja ylentää hänet uudeksi ryhmänjohtajaksi, samalla alentaen Maxin kyseisestä virasta. Max on raivoissaan, mutta hänen täytyy seurata Amya, kun he vastaavat Lucyn tekemän pankkiryöstön selvittämisestä joka on parhaillaan käynnissä läheisessä pankissa. Tyttöjen tietämättä Lucy tekee ryöstön pankkiin vain nähdäkseen Amyn uudelleen. Amy löytää Lucyn, he vihdoin suutelevat (Amyn epävarmuudesta huolimatta), ja Lucy pyytää Amya lähtemään hänen kanssaan. Amy kertoo sen olevan ”miljoonan” säännön vastaista, mutta suostuu Lucyn pyyntöön. Muut tytöt löytävät Amyn kravatin ja timantit (joita Lucy aina jättää rikospaikoilleen, tästä timanttia tarkoittava sukunimi Diamond) ja kauhistuvat huomatessaan seinälle spray-maalatun tekstin ”I have the girl” (suomeksi: "Minulla on tyttö"), joka saa muut uskomaan että Amy on kaapattu. Vain Janet tuntuu tietävän tarkalleen, mitä on tapahtunut. Neiti Petrie järjestää valtakunnallisen ajojahdin Amyn löytämiseksi, kun taas Janet yrittää epätoivoisesti pitää Amyn ajan tasalla tilanteesta soittamalla ja lähettämällä viestejä, mutta Amy ei kuule yhtäkään Janetin soittoa tai katso tämän lähettämiä viestejä. Amy kertoo Lucylle unelmastaan olla taidemaalari Barcelonassa. Kun mustasukkainen Ninotchka näkee Lucyn ja Amyn, hän soittaa yhdelle naisagentille nimettömän vihjeen kaksikon sijainnista. D.E.B.S. löytää kaksikon harrastamassa seksiä aiheuttaen Maxille inhoa, minkä jälkeen Dominique, Bobby ja Janet lähtevät pettyneinä. Vaikka Lucy yrittää rauhoitella häntä, Amy palaa nolona D.E.B.S.:iin aikeissaan selittää itse tapahtumat.


title: Pikku-Enkelit. Vaarallinen tehtävä

text: Neiti Petrie päättää ajaa Amyn maanpakoon, mutta Max menee väliin ja pyytää että maanpaon sijaan he pelastaisivat Amyn maineen ja siten estäisivät sen ettei D.E.B.S. joutuisi naurunalaiseksi. Samaan aikaan Lucy tekee kaikkensa voittaakseen Amyn takaisin. Hän palauttaa kaiken, mitä on koskaan varastanut ja pyytää Scudilta apua kuokkiakseen D.E.B.S.-opiston päättäjäisjuhlissa, jossa Amy on valittu Vuoden agentiksi. Lucy taistelee tiensä yläkatsomoon, ja tulee juuri ajoissa kuulemaan Amyn päätöspuheen siitä, miten kauheaa oli olla Lucyn vankina. Kun Amyn ja Lucyn katseet kohtaavat, Amy vetäytyy puheestaan ja myöntää, että ne päivät jotka hän vietti Lucyn kanssa olivat elämänsä parhaat, ja sanoo ”So if you may excuse me. I have a date with a devil.” (suomeksi: ”Eli jos suotte anteeksi, minulla on treffit paholaisen kanssa.”) minkä jälkeen hän poistuu lavalta. Hän ja Lucy löytävät toisensa samanlaiselta varastolta kuin missä he ensimmäisen kerran tapasivat ja pari suutelee. Max, Dominique, Janet ja Scud saavat heidät kiinni, ja hetken päästä Max antaa suhteelle hyväksynnän tajutessaan, että hänen paras ystävänsä on rakastunut. He antavat parin mennä ja auttavat Amyn ja Lucyn pakoon harhauttamalla paikalle tulleita Bobbya ja muita. Max ojentaa vihdoin Janetille ansaitsemansa natsat ja Scud pyytää Janetia treffeille, joka suostuu. Lopussa näytetään, kun Lucy on autossa Amyn kanssa, joka nojaa tähän ja pari ajaa umpirakastuneina auringonlaskuun.


title: Josh Hopkins

text: William Joshua Hopkins (s. 12. syyskuuta 1970) on yhdysvaltalainen näyttelijä. Hän on esiintynyt useissa television draamasarjoissa, kuten "Ally McBeal", "Perhesiteet" ja "Rakkauden anatomia". Syksystä 2009 lähtien hän on esittänyt Grayson Ellisiä komediasarjassa "Puumanainen".


title: Kapfenberger SV

text: Kapfenberger SV on vuonna 1919 perustettu itävaltalainen jalkapalloseura Kapfenbergin kaupungista Steiermarkista. Seuran miesten edustusjoukkue pelaa maan toiseksi korkeimmalla sarjatasolla 2. Ligassa. Seura pelaa kotiottelunsa 12 000 katsojaa vetävällä Franz-Fekete-Stadionilla, joka on nimetty kaupungin entisen pormestarin mukaan.


title: Kapfenberger SV

text: Kapfenberger SV on perustettu vuonna 1919 nimellä Kapfenberger SC. Se pelasi ensimmäisinä vuosinaan Steiermarkin aluesarjoissa voittaen paikallismestaruuden 1942 ja 1943. Seura vaihtoi nimensä vuonna 1947 nykymuotoonsa ja samalla sen toiminta laajeni pöytätennikseen, käsipalloon ja maastohiihtoon. Seura pelasi 1950–1960-luvuilla pääsarjassa, mutta putosi 1980-luvulle tultaessa 1. divisioonaan.


title: Kapfenberger SV

text: 1990-luvulla Kapfenberger putosi takaisin Regionalligan tasolle, josta nousi kaudeksi 2002–2003 toiseksi korkeimmalle sarjatasolle Erste Ligaan. Kaudella 2004–2005 seura sijoittui Erste Ligassa toiseksi muttei noussut liigaan. Lopulta Kapfenberger voitti kaudella 2007–2008 Erste Ligan ja nousi 41 vuoden tauon jälkeen Bundesliigaan. Ensimmäisellä kaudella seura sijoittui kahdeksanneksi säilyttäen liigapaikkansa kuuden pisteen erolla. Kausi 2009–2010 sujui hieman heikommin ja KSV oli viimeinen liigassa säilynyt joukkue sijoittuen yhdeksänneksi.


title: Kotikäynti (mormonismi)

text: Kotikäyntiopetus (engl. "visiting teaching") on Myöhempien Aikojen Pyhien Jeesuksen Kristuksen kirkossa työmuoto, jossa seurakunnan vapaaehtoiset naisjäsenet (kutsutaan kotikäyntisisariksi) vierailevat seurakunnan toisten naispuolisten jäsenten luona. Kotikäyntiopetuksen järjestää kirkon naisjärjestö, Apuyhdistys, joka on yksi kirkon apujärjestöistä. Yleensä jokaisella apuyhdistyksen kotikäyntisisarella on oma kotikäyntipari, joilla on osoitettu muutama sisar, joiden luokse tehdä kotiopetuskäyntejä. Kotiopetuskäynnillä luetaan Raamattua tai muita kirkon pyhiä kirjoituksia, tutkitaan ajankohtaisia artikkeleita Liahona-lehdestä ja rukoillaan. Samalla kotikäyntisisarten tulee selvittää, tarvitseeko heidän vierailemansa sisar apua tai tukea joissain ajallisissa asiossa tai tarvitisiko hän tukea miespuolisilta pappeudenhaltijoilta. Huhtikuun 1. päivänä 2018 kirkon presidentti Russell M. Nelson ilmoitti, että kotikäyntiopetus samoin kuin kotiopetus lopetetaan nykymuodossaan ja korvataan uudenmallisella palvelutyökonseptilla.


title: Hyppysirkat

text: Hyppysirkat (Rhaphidophoridae) on suorasiipisiin kuuluva hyönteisheimo.


title: Hyppysirkat

text: Hyppysirkat ovat enimmäkseen luolissa, lahojen puunrunkojen sisällä sekä muissa pimeissä ja kosteissa paikoissa eläviä keskikokoisia tai kookkaita hyönteisiä, joiden väritys vaihtelee ruskean eri sävyissä. Niillä on huomattavan pitkät tuntosarvet sekä raajat, minkä vuoksi yleisilme muistuttaa hepokatteja. Kaikki lajit ovat siivettömiä ja aktiivisia lähinnä öiseen aikaan. Hyppysirkat eivät siritä. Takimmaiset raajat soveltuvat hyppäämiseen ja monet lajit kykenevät tekemään yli metrin pituisia loikkia. Ravinto on usein kasviperäistä, mutta voi muodostua myös hyönteisistä ja muista pikkueläimistä.


title: Hyppysirkat

text: Muodonvaihdos on muiden suorasiipisten tapaan vaillinainen.


title: Hyppysirkat

text: Uudessa-Seelannissa esiintyviä hyppysirkkoja kutsutaan luolawetoiksi. Suomessa hyppysirkkoja ei esiinny luonnonvaraisena. Sen sijaan ansarisirkkaa ("Diestrammena asynamora") on ainakin aikaisemmin esiintynyt kasvihuoneissa ja niiden kellareissa.


title: Lee Chae Rin

text: Lee Chae Rin (, s. 26. helmikuuta 1991), paremmin tunnettu artistinimellä CL, on eteläkorealainen rap-artisti, laulaja, näyttelijä, malli, tanssija ja entisen tyttöyhtyeen, 2NE1:n, jäsen.


title: Lee Chae Rin

text: CL syntyi Soulissa mutta asui Ranskassa ja Japanissa. CL osaa puhua koreaa, englantia, japania ja ranskaa.


title: Lee Chae Rin

text: Hän oli trainee JYP entertainmentissä, mutta siirtyi myöhemmin YG entertainmentiin. Vuonna 2009 hän debytoi Gong Min-jin, Sandara Parkin ja Park Bomin kanssa yhtyeenä 2NE1. Yhtyeensä kanssa hän on julkaissut kaksi EP:tä ja kaksi täysipituista albumia. Tämän lisäksi hän on julkaissut soolokappaleita, "The Baddest Female" (2013), "MTBD" (2014) ja "Hello bitches" (2015). Vuonna 2016 hän julkaisi Yhdysvaltojen markkinoille suunnatun debyyttikappaleensa "Lifted". CL on tehnyt levytyssopimuksen Scooter Braunin kanssa ja työskentelee englanninkielisen albuminsa parissa.


title: Lee Chae Rin

text: CL syntyi Soulissa, Etelä-Koreassa, mutta vietti suurimman osan lapsuudestaan asuen Pariisissa, Tsukuba Science Cityssä ja Tokiossa. Kun hän oli 13, hän muutti Pariisiin yksin jossa hän opiskeli kaksi vuotta. Hän koe-esiintyi Etelä-Korealaiselle levy-yhtiö YG Entertainmentille, kun hän oli 15.


title: Lee Chae Rin

text: CL:n ensimmäinen esiintyminen oli poikabändi Big Bangin kappaleessa "Intro (Hot Issue)" vuonna 2007. Myöhemmin samana vuonna hän esiintyi ensimmäistä kertaa lavalla Seoul Broadcasting Systemin Gayo Daejeonissa.


title: Lee Chae Rin

text: Vuonna 2009 CL debytoi yhdessä Gong Min-jin, Sandara Parkin sekä Park Bomin kanssa yhtyeessä 2NE1.


title: Isabelle Caro

text: Isabelle Caro (12. syyskuuta 1982 Marseilles – 17. marraskuuta 2010) oli ranskalainen malli.


title: Isabelle Caro

text: Caro sairasti anoreksiaa 13-vuotiaasta ja tuli tunnetuksi italialaisen vaatemerkki No-L-itan ristiriitaisen vastaanoton saaneesta anoreksian vastaisesta kampanjasta vuonna 2007. Kuvat kampanjaan otti tunnettu valokuvaaja Oliviero Toscani.


title: Isabelle Caro

text: Caro kuoli 28-vuotiaana marraskuussa 2010 vakavaan hengityselinsairauteen. 17. tammikuuta 2011 raportoitiin, että Caron äiti oli tehnyt itsemurhan edellisellä viikolla.


title: Gong Min-ji

text: Gong Min-ji (, s. 18. tammikuuta 1994), paremmin tunnettu artistinimellä Minzy, on eteläkorealainen pop-laulaja ja tanssija. Minzy on syntynyt Gwangjussa, Etelä-Koreassa, 18. tammikuuta 1994, mutta muutti pian Souliin.


title: Gong Min-ji

text: Vuonna 2009 hän debytoi YG Entertainment-yhtiön tyttöbändissä 2NE1 yhdessä jäsenten CL, Dara ja Bom kanssa. Minzyn duettokappale CL:n kanssa, "Please Don't Go", ylsi sijalle kuusi Monthly Gaon Chartissa marraskuussa 2009.


title: Gong Min-ji

text: Huhtikuussa 2016 YG Entertainment ilmoitti, että Minzy on päättänyt olla uusimatta levytyssopimustaan ja ettei jatka 2NE1:n jäsenenä.


title: Gong Min-ji

text: 2NE1:n uran ohella Minzy on perustanut oman tanssikoulunsa, Millenium dance studion. Huhtikuussa 2017 Minzy julkaisi sooloalbuminsa nimeltään: Minzy Work 01 "Uno".


title: Tuomo Mäkelä

text: Tuomo ”Tommi” Mäkelä (20. helmikuuta 1931 Kiikka – 30. joulukuuta 2010 Sastamala) oli suomalainen raviohjastaja ja -valmentaja sekä hevosenomistaja ja hevoskasvattaja. Häntä kutsuttiin myös lempinimellä ”Kiikan Maestro”. Mäkelä ohjasti kilpaa seitsemällä eri vuosikymmenellä vuosien 1949 ja 2003 välillä. Suomen Hippos on palkinnut hänet Raviurheilijan kultaisella ansiomerkillä numero yksi.


title: Tuomo Mäkelä

text: Tuomo Mäkelä oli ensimmäinen suomalainen moderni ammattivalmentaja ja lajin edelläkävijä, jota useat myöhemmät ravivalmentajat pitävät esikuvanaan ja oppi-isänään. Hän aloitti lämminveristen valmentamisen ensimmäisenä Suomessa, välittömästi kun ne olivat saaneet kilpailuluvan Suomen Hippoksen edeltäjältä Suomen Ravirenkaalta vuonna 1959. Kotimaan lisäksi Mäkelä kilpaili säännöllisesti myös ulkomailla, aluksi Neuvostoliitossa 1950- ja 1960-luvuilla ja myöhemmin muun muassa Ruotsissa ja Ranskassa. Hänet tunnettiin sinisestä ajopuvustaan, jonka selässä oli iso keltainen M-kirjain.


title: Tuomo Mäkelä

text: Kiimajärven kylässä entisessä Kiikan pitäjässä syntynyt Tuomo Mäkelä asui koko ikänsä kotitilallaan, joka oli kuulunut hänen suvulleen jo 1500-luvulta saakka. Mäkelä ohjasti ensimmäistä kertaa totoraveissa vuonna 1949 Tampereen Hippoksella, jossa hän ajoi omaa kasvattiaan nimeltä Katariina. Mäkelä harrasti nuorempana myös yleisurheilua, jossa on kertonut menestyneensä parhaiten korkeushypyssä. Armeija-aikanaan hän palveli tunnetun ratsastajan Kaarlo Anttisen tallipoikana Ypäjän Hevoshuoltokoulussa.


title: Tuomo Mäkelä

text: Mäkelän ensimmäinen huippuhevonen oli suomenhevonen Veto. Sillä hän kilpaili useita kertoja myös lämminverisiä vastaan, muun muassa Moskovassa vuonna 1957 sekä Kokkolassa, jossa ori tasoituksen turvin kukisti kaksi Bodenista saapunutta ruotsalaista lämminveristä. Veto oli Suomen nopein ori vuosina 1957, 1958 ja 1959. Sitä ei kuitenkaan hyväksytty kantakirjaan, joten Veto ei voinut osallistua kuninkuuskilpailuun, mutta Sato-Satun Mäkelä ajoi voittoon ravikuningatarkilpailussa vuosina 1960 ja 1962.


title: Tuomo Mäkelä

text: Lämminveriset saivat kilpailuoikeuden Ravirenkaalta vuonna 1959, mutta Mäkelä oli hankkinut ensimmäiset talliinsa jo vuotta aikaisemmin. Begonia- ja Kuga-nimiset orlovtammat olivat saapuneet Ypäjällä toimivalle Valtion hevossiittolalle lahjoituksena Neuvostoliitosta. Kielteisesti lämminverisiin suhtautunut siittolan johtokunta ei kuitenkaan halunnut pitää niitä, vaan myi hevoset Mäkelälle. Begonia oli lämminveristen ensimmäisenä kilpailuvuotena 1960 Suomen nopein kilometriajallaan 1.27,7.


title: Tuomo Mäkelä

text: Heinäkuussa 1960 tamma Tamara voitti Mäkelän ohjastamana ensimmäisen suomalaisille lämminverisille tarkoitetun ravilähdön Käpylän raviradalla Helsingissä. Presidentti Urho Kekkonen oli saanut Tamaran emän lahjana Neuvostoliiton johtajalta Nikita Hruštšovilta, ja sen synnyttämä varsa päätyi myöhemmin Mäkelän omistukseen. Hän voitti tammalla myös ensimmäisen lämminveristen Suomen mestaruuden vuonna 1962.


title: Tuomo Mäkelä

text: Kolmas Tuomo Mäkelän 1960-luvun alkuvuosien huippulämminverinen oli niin ikään venäläissukuinen Limit, joka juoksi vuonna 1963 Käpylässä kilometriajan 1.18,8. Tulos olisi hyväksytty kaksivuotiaiden Euroopan ennätykseksi, mikäli lähdössä olisi maksettu rahapalkinnot. Myöhemmin samana syksynä Limit juoksi Käpylässä hyväksytyn Pohjoismaiden ennätyksen 1.21,5. Mäkelä on myöhemmin kertonut pitäneensä Ruotsiin myymäänsä Limitiä kaikkien aikojen parhaana hevosenaan.


title: Tuomo Mäkelä

text: Tuomo Mäkelä tunnettiin myös kovana kauppamiehenä, joka 1960-luvulla osti runsaasti hevosia Neuvostoliitosta ja myi niistä useita myöhemmin muun muassa Ruotsiin. Tunnetuin näistä oli Limitin ohella Pulemjot, joka siirtyi länsinaapuriin vuonna 1967. Ori voitti vuoden kuluttua Ruotsin merkittävimpiin ravikilpailuihin kuuluvan kansainvälisen Åby Stora Prisin.


title: Tuomo Mäkelä

text: 1970-luvulla Mäkelän menestyshevosia olivat lämminverisistä muun muassa Rasluka, Frances Min, Mynttorg, Flight Boy sekä Meadow Musial ja suomenhevosista vuoden 1976 derbyvoittaja Vekku-Lento. Rasluka ja Frances Min voittivat muun muassa Mäkelän kotiradalla Porissa kilpaillun Kultaloimen peräkkäisinä vuosina 1972 ja 1973. Mynttorg puolestaan paransi kaksi kertaa absoluuttista Suomen ennätystä sekä voitti kansainvälisen Tuoppi-ajon ja Orivaltikan Forssan Pilvenmäellä. Myöhemmin Länsi-Saksaan myyty Meadow Musial puolestaan voitti Seinäjoki-ajon vuonna 1979. Mäkelän suurimmaksi menestykseksi ulkomailla muodostui Norjan Jarsbergissä saavutettu Jarlsberg Grand Prixin ykköstila Flight Boylla vuonna 1976.


title: Tuomo Mäkelä

text: Joulukuussa 1977 Mäkelän talleilla Kiikassa sattui suuri tulipalo, joka vaati 12 hevosen hengen. Ainoastaan kolme tallin 15 hevosesta pelastettiin. Onnettomuudessa kuolivat muun muassa Flight Boy ja Vekku-Lento. 1970- ja 1980-luvuilla Mäkelä toimi Kiikassa sijainneen kotipaikkansa lisäksi valmentajana myös Helsingissä Vermon raviradalla, jonka ensimmäisiä ratavalmentajia hän oli vuodesta 1978 lähtien.


title: Tuomo Mäkelä

text: Tuomo Mäkelän tunnetuimmat 1980-luvun hevoset olivat suomenhevonen Suikku, joka voitti ikäluokkansa Kriteriumin vuonna 1982 sekä Yhdysvalloista ostettu lämminverinen Dennison Hanover. Suikusta on tullut myöhemmin Vokkerin, Vieterin ja Hilun ohella yksi neljästä merkittävimmistä suomenhevosten periyttäjistä, joista valtaosa nykypäivän juoksijoista polveutuu. Dennison Hanover voitti St. Michel -ajon vuonna 1986 ja juoksi sekä karsinnassa että finalissa kilometriajan 1.12,4, joka oli uusi Suomen ennätys. Dennison Hanoverilla Mäkelä osallistui Tukholmassa vuonna 1987 yhtena maailman merkittävimmistä ravikilpailuista pidettävään Elitloppettiin, mutta ei selviytynyt karsintalähdöstä finaaliin. Samana vuonna Dennison Hanover sijoittui toiseksi Pariisissa Vincennesin raviradalla juostussa Prix du Luxembourgissa.


title: Tuomo Mäkelä

text: Mäkelän viimeisiä menestyshevosia olivat 1990-luvun jälkipuoliskolla kilpailleet suomenhevoset Vistari ja Niko-Vokker. Vistarilla hän voitti muun muassa Kuninkuusravien yhteydessä kilpailtavan Pikkukunkun sekä Tawastjernan ja Fabritiuksen muistoajot.


title: Tuomo Mäkelä

text: Viimeisen kerran Tuomo Mäkelä ajoi kilpaa 72-vuotiaana Porin raviradalla joulukuussa 2003. Valmentajana hän jatkoi vuoteen 2010 saakka. Yhteensä Mäkelä saavutti urallaan 2 612 voittoa. Lukema ei ole kuitenkaan täysin tarkka, sillä Suomen Hippoksen tietokonejärjestelmä otettiin käyttöön vuonna 1977, ja sitä ennen saavutetut voitot eivät välttämättä näy tilastoissa.


title: Tuomo Mäkelä

text: Suomen ajajaliigan Mäkelä voitti kahdesti, vuosina 1972 ja 1976. Hän oli ensimmäinen vuoden aikana sata voittoa saavuttanut suomalainen raviohjastaja ja ensimmäinen jäsen niin sanotussa Tuhannen voiton klubissa. Tuomo Mäkelä kuoli 79-vuotiaana joulukuussa 2010 vaikean sairauden uuvuttamana kotonaan Sastamalan Kiimajärvellä.


title: Knut

text:
Knut on pääasiassa pohjoismainen miehen etunimi. Nimi johtuu muinaissaksan sanasta "knuz", joka merkitsee rohkeaa, ylhäissyntyistä, ylpeää tai reipasta..
Tanskassa nimi esiintyy muodossa "Knud".


title: Knut

text: Nimen tavallisin suomenkielinen vastine on Nuutti. Tanskan ja Ruotsin Knut- tai Knud-nimisistä kuninkaista käytetään suomen kielessä kuitenkin vakiintuneesti muotoa Knuut.


title: Knut

text: Suomessa nimi Knut on 1900-luvun alusta vuoden 2016 loppuun mennessä annettu 1156 henkilölle. Muodossa Knuut nimi on samana aikana annettu noin 50 ja muodossa Knud noin 40 henkilölle.


title: Knut

text: Knutin nimipäivä on suomenruotsalaisen kalenterin mukaan 13. tammikuuta, Tanskan prinssi Knud Lavardin muistopäivänä eli nuutinpäivänä, jota on myös pidetty jouluajan loppuna.


title: Percival P.56 Provost

text: Percival P.56 Provost oli brittiläinen sotilaskoulukone, jonka ensilento tehtiin 24. helmikuuta 1950. Kone oli muun muassa Yhdistyneen kuningaskunnan ilmavoimien käytössä vuoteen 1969 asti. Koneita valmistettiin 461 kappaletta.


title: Percival P.56 Provost

text: Percival Provost suunniteltiin Englannin ilmailuministeriön spesifikaatioon T.16/48. Se korvasi saman tehtaan Percival Prentice -koneen. Sen suunnitteli Henry Millicerin johtama ryhmä.


title: Percival P.56 Provost

text: Se kilpaili Handley Pagen H.P.R 2 -konetta vastaan vuonna 1951. Tuotanto alkoi vuonna 1951 ja päättyi vuonna 1956. Koneessa oli kaksinkertainen teho edelliseen RAFin koulukoneeseen, ja sen korvasi vasta saman tehtaan Jet Provost, joka kehitettiin tämän potkurikoneen rungolle.


title: Randy Gardner

text: Randy Gardner (s. 1946) on yhdysvaltalainen ennätyksen haltija. Hän pitää ennätystä maailman pisimpään yhtäjaksoisesti hereillä olevana ihmisenä ilman minkäänlaisten erityisaineiden käyttöä. Gardnerin ennätys on 264 tuntia (~11 päiv.) ja se on tieteellisesti dokumentoitu.


title: Randy Gardner

text: Gardner valvoi 11 vuorokautta koulunsa tiedemessuilla San Diegossa 28. joulukuuta 1963 - 8. tammikuuta 1964. Hän ei käyttänyt ennätyksen teossa huumeita tai piristeitä, ei edes kofeiinia. Apuna kokeessa hänellä olivat ystävät, televisiotoimittajat ja flipperi. Kahden vuorokauden jälkeen hän ei enää kyennyt katsomaan televisiota, koska kuva ei piirtynyt tarkkana hänen verkkokalvolleen. Kolmen vuorokauden jälkeen liikkuminen ja puhe alkoivat käydä vaikeiksi. Neljän päivän jälkeen hän koki voimakkaita aistiharhoja ja kuvitteli olevansa kuuluisa amerikkalainen jalkapalloilija voittamassa Rose Bowlia. Kuitenkin kokeen loppua kohden Gardner säilyi valvottuun aikaan nähden yllättävän toimintakykyisenä ja pystyi vielä 11. vuorokauden aikana voittamaan televisiotoimittajan pingiksessä.


title: Randy Gardner

text: Valvomisennätyksensä jälkeen Gardner nukkui 14 tuntia 40 minuuttia putkeen. Seuraavana yönä hän nukkui kymmenen ja puoli tuntia, minkä jälkeen palasi normaaliin vuorokausirytmiinsä.


title: Monikansallinen yritys

text: Monikansallinen yritys, jota toisinaan kutsutaan myös ylikansalliseksi yritykseksi, on yritys, jolla on toimintaa samanaikaisesti useissa eri valtioissa. Monikansallisia yrityksiä ovat esimerkiksi McDonald's, Subway, Bridgestone, Burger King ja Intersport.


title: Monikansallinen yritys

text: Suomessa on viidenlaisia monikansallisia yrityksiä: 1) ulkomaalaiset keskisuuret yritykset, 2) ulkomaalaiset suuryritykset (esimerkiksi IBM ja HP), 3) suomalaiset useassa maassa toimivat pienet ja keskisuuret yritykset (esimerkiksi Vaisala Oyj), 4) suomalaiset useassa maassa toimivat suuryritykset (esimerkiksi Stora Enso) ja 5) suomalaiset globaalit yritykset, lähinnä Kone, Nokia ja Nokia Networks. Maailmanlaajuisesti monikansallisia yrityksiä on eniten Etelä-Koreassa, Isossa-Britanniassa, Alankomaissa, Turkissa ja Espanjassa.


title: Monikansallinen yritys

text: Monikansallisten yritysten vahvuuksina on pidetty kansainvälisen tuotanto- ja logistiikkaverkoston organisointia. Lisäksi monikansalliset yritykset työllistävät yleensä paikallisia pieniä ja keskisuuria yrityksiä komponentti-, alihankinta- ja palvelutilauksillaan. Niiden on sanottu auttavan kehittyviä maita saavuttamaan paremman tuotantotason. Monikansallisten yritysten myötä pääoma, tietotaito ja teknologia liikkuvat nopeasti maasta toiseen. Se on osaltaan mahdollistanut demokratian leviämisen eri puolilla maailmaa.


title: Monikansallinen yritys

text:
Monikansallisten yritysten taloudellinen vaikutusvalta on usein huomattavan suuri ja niiden liikuttelemat rahavarat voivat olla jopa suurempia kuin pienten valtioiden taloudet. Niille on ominaista tuotantolaitosten siirtäminen paikasta toiseen sen mukaan, missä kustannukset, kuten palkkakulut ja verotus, ovat alhaisimpia.
Mahdollisimman edullisen tuotantopaikan tavoittelu johtaa helposti tilanteeseen, jossa valtiot kilpailevat yritysten suosiosta. Jotkin monikansalliset yritykset ovat suhtautuneet leväperäisesti ihmisoikeuskysymyksiin, kuten työaikoihin, palkkaukseen, ammatilliseen yhdistymiseen ja työturvallisuuteen. Ratkaisuna ongelmaan on pidetty sitä, että monikansallisten yritysten tulisi noudattaa kussakin toimimassaan maassa kyseisen maan lainsäädäntöä.


title: S Andromedae

text: S Andromedae (tunnetaan myös nimellä SN 1885A) on Andromedan galaksissa sijaitseva supernova. Se löydettiin vuonna 1885, mutta on edelleen kaukaisin koskaan havaittu supernova. Se on myös ensimmäinen toisesta galaksista löydetty supernova.


title: S Andromedae

text: S Andromedaen löysi 19. elokuuta 1885 irlantilainen amatööritähtitieteilijä Isaac Ward Belfastissa. Heti samana päivänä sen havaitsi Ernst Hartwig Dorpatin tähtitornissa Virossa. S Andromedaen magnitudi oli 6, eli se oli havaittavissa paljain silmin hyvissä olosuhteissa. 16. helmikuuta 1890 se oli jo himmennyt magnitudiin 16.


title: S Andromedae

text: Supernovan raportoitiin olevan punertavanvärinen ja todella nopeasti himmenevä, mikä on epätavallista tyypin Ia supernoville. Supernovasta ei ole olemassa spektroskooppista dataa.


title: S Andromedae

text: Vuonna 1988 tähtitieteilijä R.A. Fesen ja hänen ryhmänsä neljämetrisellä Mayall -teleskoopilla Kitt Peakissa löysivät rautarikkaan supernovan jäännökset. Hubble-avaruusteleskooppi teki tarkempia havaintoja vuonna 1995.


title: Harley M. Kilgore

text: Harley Martin Kilgore (11. tammikuuta 1893 Brown, Länsi-Virginia, Yhdysvallat – 28. helmikuuta 1956 Bethesda, Maryland, Yhdysvallat) oli yhdysvaltalainen poliitikko, joka edusti senaatissa Länsi-Virginiaa 1941–1956.


title: Harley M. Kilgore

text: Kilgore valmistui Länsi-Virginian yliopiston oikeustieteelliseltä laitokselta vuonna 1914. Samana vuonna hän aloitti opettajana Länsi-Virginian Hancockissa. Vuonna 1915 hän perusti Raleighin piirikunnan ensimmäisen koulun ja toimi vuoden sen rehtorina. Vuonna 1916 Kilgore aloitti uransa lakimiehenä Beckleyn kaupungissa. Ensimmäisessä maailmansodassa hän palveli jalkaväessä 1917–1920. Hänet vapautettiin palveluksesta kapteenina. Sodan jälkeen Kilgore järkesti Länsi-Virginian kansalliskaartin, josta jäi eläkkeelle everstinä 1953.


title: Harley M. Kilgore

text: Kilgore toimi Raleighin piirikunnan rikosoikeuden tuomarina 1933–1940. Vuonna 1940 hänet valittiin senaattiin demokraattisen puolueen listoilta. Hänet valittiin uudelleen vuonna 1946 ja 1952. Hän aloitti senaatissa 3. tammikuuta 1941 ja istui siellä aina kuolemaansa asti. Hän kuoli laivaston sairaalassa Bethesdassa vuonna 1956.


title: Irokeesikielet

text: Irokeesikielet on eräs Pohjois-Amerikan alkuperäiskansojen kielikunta. Sen ydinaluetta oli mantereen koillis- ja itärannikolta Suurille järville ulottuvat metsäalueet, mutta kieliä puhuttiin jo 1600-luvulla myös paljon etelämpänä, kuten Pohjois-Carolinassa, Etelä-Carolinassa ja Tennesseessä. Irokeesinkielten eri murteet erosivat selvästi niitä ympäröivistä algonkin-kielistä, mutta tutkijat ovat löytäneet joitakin kaukaisia yhteyksiä suurten tasankojen siouxilaisiin kieliin ja eteläisiin caddolaisiin kieliin.


title: Irokeesikielet

text: Irokeesikieliä puhuneet kansat:


title: Irokeesikielet

text: Sukupuuttoon kuolleet irokeesinkieliset kansat:


title: Kesäyön unelma (vuoden 1935 elokuva)

text: Kesäyön unelma ("A Midsummer Night's Dream") on Max Reinhardtin ja William Dieterlen ohjaama elokuva vuodelta 1935. Se on elokuvaversio Reinhardtin Hollywood Bowlissa ohjaamasta William Shakespearen samannimisestä näytelmästä. Hollywood Bowlissa esiintyneistä näyttelijöistä useimmat korvattiin Warnerin sopimusnäyttelijöillä. Poikkeuksena oli Hermiaa näytellyt Olivia de Havilland, jolle "Kesäyön unelma" oli samalla ensimmäinen elokuva.


title: Kesäyön unelma (vuoden 1935 elokuva)

text: "Kesäyön unelma" sai Oscar-palkinnot parhaasta kuvauksesta ja leikkauksesta. Lisäksi se oli ehdolla parhaaksi elokuvaksi.


title: The Tail of Substance

text: The Tail of Substance on puolalaisen death metal -yhtye Nomadin ensimmäinen studioalbumi, joka on julkaistu omakustanteena vuonna 1997.


title: The Devilish Whirl

text: The Devilish Whirl on puolalaisen death metal -yhtye Nomadin toinen studioalbumi, joka on julkaistu vuonna 1999.


title: The Devilish Whirl

text: Kaikki kappaleet sanoittanut Bleyzabel.


title: Devouring Weakness

text: Devouring Weakness on puolalaisen sludge/progressiivisen metalliyhtye Blindeadin ensimmäinen studioalbumi, joka on julkaistu vuonna 2006.


title: Autoscopia: Murder in Phazes

text: Autoscopia: Murder in Phazes on puolalaisen sludge/progressiivisen metalliyhtyeen Blindeadin toinen studioalbumi, joka on julkaistu vuonna 2008.


title: Keplerin konjektuuri

text: Keplerin otaksuma, on Johannes Keplerin mukaan nimetty otaksuma, joka koskee pallojen pakkaamista kolmiulotteisessa euklidisessa avaruudessa. Sen mukaan samansäteisiä palloja ei voida pakata suuremmalla keskitiheydellä kuin pintakeskisellä kuutiollisella ja heksagonaalisella tiivispakkauksilla. Näiden pakkausten keskimääräinen tiheys on hieman yli 74 %. Vuonna 1998 Thomas Hales todisti lauseen tietokoneen avulla, mutta toistaiseksi kukaan ei ole varmistanut todistusta kynän ja paperin avulla.


title: Juan Rafael Mora

text: Juan Rafael Mora Porras (1814-1860) oli Costa Rican presidentti vuosina 1849-1859. Hän sai vallan, kun José María Castro luopui siitä. Myöhemmin Mora valittiin presidentiksi kaksi kertaa myös vaaleilla, 1853 ja 1859. Vuonna 1856 hän johti kansallista kampanjaa, jolla karkotettiin seikkailija William Walker Keski-Amerikasta. Vuonna 1858 hän allekirjoitti sopimuksen, jolla määriteltiin Nicaraguan ja Costa Rican välinen raja. Vuonna 1859 hänet syrjäytettiin verettömässä vallankaappauksessa.


title: Burton Albion FC

text: Burton Albion Football Club on jalkapalloseura Burton upon Trentin kaupungista Staffordshiren kreivikunnasta. Seura pelaa kaudella 2018–2019 Englannin ykkösliigassa. Kaudet 2009–2015 se pelasi kakkosliigassa ja kaudet 2016–2018 mestaruussarjassa. Burton Albion pelaa kotiottelunsa Pirelli Stadiumilla.


title: Burton Albion FC

text: Burton Swifts ja Burton Wanderers perustettiin 1871, mutta kyseiset seurat yhdistyivät 1900 Burton United nimiseksi seuraksi. United kuitenkin lopetettiin 1910, mutta seuran tilalle perustettiin 1920 Burton All Saints, joka nimettiin 1924 Burton Towniksi. Burton Town lopetettiin 1940, mutta vanhan seuran tilalle perustettiin 5. heinäkuuta 1950 Burton Albion Football Club, joka liittyi heti samana vuonna Birminghamin aluesarjaan. Aluesarjassa Burton Albion pelasi 4 vuotta ja paras sijoitus oli toinen vuonna 1954. 1956 Burton Albion nousi maan urheilu-uutisiin päästyään FA Cupissa kolmannelle kierrokselle, jossa hävisi Charltonille. 1958 seura siirtyi pelaamaan Southern Leaguen divisioonaan, Englannin kahdeksanneksi korkeimmalle sarjatasolle.


title: Burton Albion FC

text: 1966 Burton Albion nousi Southern Leaguen Premier Leagueen ollessaan kolmas Division One Southissa. 1970 seura putosi jälleen sarjatasoa alemmas, mutta nousi 1972 takaisin Premier Leagueen ollessaan toinen Divion Onessa. Jo seuraavana vuonna Burton Albion putosi jälleen, mutta nousi 1974 takaisin Premier Leagueen. 1975 Burton Albion pääsi FA Trophyssa välieriin. 1980 Burton Albion siirtyi Northern Leagueen. 1985 Burton Albion sivusi ennätystään FA Cupissa seuran päästyä kolmannelle kierrokselle. Kolmannella kierroksella Leicester City voitti Burton Albionin. 1987 Burton Albion sijoittui toiseksi FA Trophyssa. 1988 seura siirtyi takaisin Southern Leagueen, jossa sijoittui toiseksi 2000 ja 2001. 2001 Burton Albion siirtyi jälleen takaisin Northern Premier Leagueen, jonka voitti heti samalla kaudella ja nousi Englannin konferenssiin. 2005 Burton Albion pääsi välieriin FA Trophyssa ja vuonna 2006 seura pääsi kolmannen kerran historiansa aikana FA Cupin kolmannelle kierrokselle, jolloin Manchester United oli parempi 5–0. 2009 Burton Albion voitti Englannin konferenssin ja nousi Englannin kakkosliigaan.


title: Burton Albion FC

text: Burton Albion pelaa kotiottelunsa Pirelli Stadiumilla. Kun seura perustettiin 1950, kotistadion oli Wellington Street ground. Seura sai uuden stadionin Eton Parkin 1958. Pirelli Stadiumin seura sai käyttöön 2005. Pirelli Stadiumin kapasiteetti 6 912. Stadionin neljästä katsomosta yksi istumakatsomo ja kolme on katettuja. Stadion maksoi 7,2 miljoonaa puntaa.


title: Kallista kipua

text: Kallista kipua () on yhdysvaltalainen sairaalamaailmaan sijoittuva komediallinen draamasarja. Ohjelman ensimmäinen jakso esitettiin USA Network -kaapelikanavalla 4. kesäkuuta 2009. Sarja nousi nopeasti yhdeksi Yhdysvaltojen katsotuimmista kaapelikanavalla esitettävistä draamasarjoista.


title: Kallista kipua

text: Ohjelma kertoo Hank Lawsonista, joka saa potkut lääkärinvirasta hoitovirheen vuoksi. Pian potkujen jälkeen Hankin tyttöystävä jättää hänet, ja elämän suunta muuttuu sen myötä täysin. Hank matkaa veljensä Evanin kanssa Hamptoniin, jossa hän ryhtyy "seurapiirien henkilääkäriksi". Yllättäen läheisen sairaalan työntekijä Jill Casey pyytää Hankia hoitamaan kaupungin vähäosaisia, ja pian Hank on tilanteessa, jossa hänen pitäisi päättää, tehdäkö hyvää itselle vai muille.


title: Kallista kipua

text: Sarjan ensimmäinen kausi kattaa kaikkiaan 12 jaksoa, jotka esitettiin kesän 2009 aikana. USA Network tiedotti 28. heinäkuuta 2009, että sarja saa jatkuu toiselle tuotantokaudelle, joka sisältää 16 jaksoa. Toinen tuotantokausi alkoi heinäkuussa 2009 ja päättyi alkuvuodesta 2011. Sarja saa myös kolmannen tuotantokauden, joka tulee olemaan 16 jakson mittainen.


title: Kallista kipua

text: Suomessa sarjan esittäminen aloitettiin MTV3-kanavalla 7. tammikuuta 2011. MTV3 on tilannut ohjelmistoonsa myös sarjan toisen tuotantokauden.


title: Paunikko

text: Paunikko viittaa "Crassula"-suvun kasveihin:


title: Sergei Berezin

text: Sergei Jevgenjevitš Berezin (, s. 5. marraskuuta 1971 Voskresensk, Venäjän SFNT, Neuvostoliitto) on entinen venäläinen jääkiekkoilija.


title: Sergei Berezin

text: Toronto Maple Leafs varasi Berezinin NHL:ään vuonna 1994. Ensimmäisenä kautenaan NHL:ssä (1996–1997) Berezin teki 25 maalia ja keräsi yhteensä 41 pistettä 73 pelissä. Hänen paras kautensa oli 1998–1999, jolloin hän teki 37 maalia ja yhteensä 59 pistettä. Hän lopetti ammattilaisuransa TsSKA Moskovan joukkueessa. Berezin oli jääkiekon maailmanmestaruuskilpailujen 1995 paras maalintekijä 7 maalilla.


title: Songs from the West Coast

text: Songs from West Coast on Elton Johnin kahdeskymmenesseitsemäs studioalbumi, joka julkaistiin maailmanlaajuisesti 1. lokakuuta 2001. Monet kriitikot ovat sanoneet, että tämä albumi toi Johnin takaisin hänen pianopohjaisen musiikkinsa juurille.


title: Songs from the West Coast

text: Kaikki kappaleet säveltänyt Elton John ja sanoittanut Bernie Taupin.


title: Impulse (EP)

text: Impulse on puolalaisen metalliyhtye Blindeadin EP-levy, joka on julkaistu vuonna 2009.


title: Impulse (EP)

text: Kaikki kappaleet sanoittanut Nick Wolverine.


title: Hugo Reuter

text: Hugo Reuter (1870–1955) oli ruotsalainen pikakirjoittaja ja pikakirjoitusjärjestelmän kehittäjä.


title: Hugo Reuter

text: Reuter kehitti opiskeluaikanaan omaperäisen pikakirjoitusjärjestelmän, jonka hän julkaisi vuonna 1900 kirjassa "Lärobok i svensk stenografi". Järjestelmässä vokaalit merkitään eripituisilla kirjoituslinjan suuntaisilla viivoilla tai kaarilla, ja konsonanttien merkit poikkeavat tältä linjalta alas- tai ylöspäin ja palaavat sille. Järjestelmä osoittautui käyttökelpoiseksi nopeankin keskustelun muistiinkirjoittamisessa. Reuter toimi pikakirjoittajana Ruotsin valtiopäivillä, ja hänen lisäkseen kolme muutakin valtiopäiväpikakirjoittajaa käytti tätä järjestelmää. Myöhemmin Reuter julkaisi kaksi muutakin järjestelmää, jotka hän esitti Melinin järjestelmän uudistuksina, mutta joita voidaan kuitenkin pitää täysin itsenäisinä järjestelminä.


title: Affliction XXIX II MXMVI

text: Affliction XXIX II MXMVI on puolalaisen metalliyhtye Blindeadin kolmas studioalbumi, joka on julkaistu vuonna 2010.


Demonic Verses (Blessed Are Those Who Kill Jesus) on puolalaisen death metal -yhtye Nomadin kolmas studioalbumi, joka on julkaistu vuonna 2004.


title: Poika (brittiläinen elokuva)

text: Poika ("About a Boy") on samannimiseen kirjaan perustuva brittiläinen elokuva, jonka ovat ohjanneet veljekset Chris ja Paul Weitz. He ovat myös käsikirjoittaneet elokuvan. Elokuva on julkaistu 26. huhtikuuta vuonna 2002.


title: Poika (brittiläinen elokuva)

text:
Will Freeman (Hugh Grant) on tyhjäntoimittaja, jolla on upea auto, kauniita naisia, mutta ei ollenkaan vastuuntuntoa. Marcus Brewer (Nicholas Hoult) taas on 12-vuotias poika, jolla on ongelmia sekä koulussa että kotona. Willillä on vain hankaluuksia yhden asian kanssa: Hän saa päähänsä, että sinkkuäitien kanssa on paljon helpompaa olla, joten hän saakin eräs päivä pyydettyä Suzieta puistoon hänen kanssaan, mutta Willillä on ongelma; hänellä on keksitty poika. Marcus tulee puistoon heidän kanssaan, joka johtaa ketjureaktioon ja Willistä ja Marcuksesta tulee hauskalla tavalla ystäviä.
Will Freeman elää aluksi rauhaisaa ja ongelmatonta saarelaiselämää. Hänen asuntonsa on täynnä hyödyttömiä tavaroita, joita hän ostelee vain sen takia, että ne ovat siistejä. Hänellä on väliin kauniita naisia ja upea auto sekä muita. Marcus Brewerin elämä on paljon monimutkaisempaa. Hänellä on äiti, joka on yhtenään masentunut ja Marcuksella menee koulussakin huonosti, häntä kiusataan koko ajan. Hän oli vaihtanut ihan vasta koulua, mutta hän ei vain sopinut joukkoon, minne menikin. Hänen äitinsä on lisäksi hippi ja kasvissyöjä.


title: Poika (brittiläinen elokuva)

text: Ystävät pyytävät Will Freemania kummiksi, mutta hän ei ole siihen valmis tai vastuuntuntoinen. Will haluaa vain elää huoletonta elämää ja ei halua elämäänsä muutenkaan mitään monimutkaisuuksia. Will menee heti aluksi treffeille erään naisen kanssa, mutta hän saa tietää, että hänellä on 3-vuotias poika. Hän alkaa kuitenkin valehdella heti aluksi tietämättään naiselle ja hän uskoi häntä. Will vie naisen pojan eläintarhaan ja suhde tuntuu yksinkertaiselta. Mutta sitten pienien mokien jälkeen Will alkaa uskoa että tämä nainen ei olekaan häntä varten. Will aikoo jättää naisen, mutta nainen ehtii ensin. Hänellä on kuulemma monimutkainen suhde poikansa isään ja hän ei ole vielä valmis ryhtymään uuteen suhteeseen. Siinä vaiheessa Will tajuaa, että hän oli parempi ihminen sinkkuäitien mielestä kun heidän ex-miehet olivat kohdelleet heitä ensin niin huonosti.


title: Poika (brittiläinen elokuva)

text: Marcuksella on ongelmia heti aluksi. Kotona hänen äitinsä itkee ja koulussa hän alkaa hyräillä laula ja häntä aletaan pitää outona ja häntä aletaan potkia välitunnilla pallolla ja koulun nörttipojatkaan eivät enää halua olla Marcuksen ystäviä.


title: Poika (brittiläinen elokuva)

text: Will alkaa etsiä sinkkuäitejä, mutta hän ei vielä tiennyt mistä heitä löytäisi. Siihen hän löytää vastauksen kaupan ilmoitustaululta ja hän menee sinkkuvanhempien tukiryhmään. Kun hän oli kuullut kaikkien niiden naisten tarinat heidän pahoista ex-miehistään hän oli valmis kyseenalaistamaan oman sukupuolensa. Kun Willin vuoro tulee hän kertoo lisää valheita. Hän kertoo, että hänellä oli vaimo ja hän jätti hänet ja heidän 2-vuotiaan Ned-poikansa oman onnensa nojaan ja lisäksi Willin paras kaveri oli tämä salarakas. Will alkaa heti flirttailla tukiryhmässä Suzien kanssa, jolla on myös lapsi, nimeltä Meg, joka on 3-vuotias. Hänen piti alkaa järjestää itselleen turvaistuimia, jotta häntä uskottaisiin. Hän meni yhdistyksen piknikille Suzien, Megin ja Marcuksen kanssa. Marcus kuvitteli heti aluksi, että Will on aivan typerys. Puistossa heille selviää, että Will ei tee mitään elääkseen, vaan sen sijaan elää tekijänoikeuspalkkioilla, jotka hän saa hänen isänsä tekemästä jouluhitistä 50-luvulta. Jouluhitin nimi on Santa's Super Sled. Hän itse vihaa koko kappaletta. He keskustelevat kahden Suzien kanssa samaan aikaan kun Marcus ruokkii sorsia, mutta erehtyykin heittämään koko leivän murusten sijaan ja täten tappaa sorsan. Siitä se kaikki sitten alkoi. Kun he lähtivät viemään Marcusia takaisin kotiin Fiona, Marcusin äiti makasi sohvalla ja hän oli ottanut yliannostuksen lääkkeitä. Marcuksen elämä muuttui ja he lähtivät Willin kanssa ajamaan ambulanssin perässä. Will yrittää sairaalassa lohduttaa Marcusta, mutta turhaan.


title: Poika (brittiläinen elokuva)

text: Kotona Marcus on vihainen äidilleen, koska tämä jätti hänelle itsemurhaviestin, mutta samalla hänellä on myös aatteita. Hänen pitäisi perustaa ikään kuin tukiverkosto itselleen. Samalla Will toisin sanoen "ei tee mitään" Hän halusi tutustua paremmin tähän Will-kaveriin, joten hän kiristää Willin lounaalle hänen ja Fionan kanssa, koska haluaa hänen äidilleen poikaystävän. Will ei olekaan aivan yhtä mielissään asiasta kuin Marcus. Ravintolassa Will pitää Marcusta entistä oudompana ja paheksuu hänen äitinsä vaatteita ja mielenterveyttä. Kun he menevät kolmisin Marcusin ja Fionan kotiin he laulavat pianon ääressä ja Will ei kestä kuunnella ja toivoisi jo olevansa kotona.


title: Poika (brittiläinen elokuva)

text: Marcus alkaa seurata Williä ja hänelle selviää, että Willillä ei olekaan poikaa ja kiristää häntä ja yrittää pyrkiä sisälle. Kun hän palaa Will päästää hänet asuntoonsa ja hän alkaa käydä päivittäin katsomassa Willin luona telkkaria. Eräänä päivänä Will kuitenkin päästää Marcuksen kotiinsa, kun koulukiusaajat ovat hänen kimpussaan. Marcus pelkää, että Will vie hänet rehtorin puhutteluun, mutta sen sijaan Will viekin hänet kenkäkauppaan, jossa hän ostaa hänelle uudet tyylikkäät lenkkarit, mutta koulukiusaajat varastavat ne häneltä heti. Marcuksen täytyy selittää äidilleen, mistä oli saanut uudet kengät ja Willistä. Hänen äitinsä saa heti alkuun oudon käsityksen Willin toimista ja pitää häntä hyväksikäyttäjänä. Will alkaa huutaa ravintolassa Fionalle, että tämä ei tiedä mitään koulukiusaajista ja ymmärtää itse paremmin mitä Marcus tarvitsee hullun itsemurhaa yrittäneen äidin sijasta. Fiona suuttuu ja he sopivat, että Will on nyt vastuussa Marcuksesta, vaikkei tämän isä olisikaan.


title: Poika (brittiläinen elokuva)

text: Will viettää joulua Marcuksen luona, vaikka ensin aikoikin viettää joulua yksin kotonaan kauhuelokuvia humalassa ja pilvessä katsellen. Siellä ovat hänen isänsä, hänen vaimonsa, hänen mummonsa sekä Suzie, joka on Willille vihainen, koska tämä oli valehdellut, että tällä oli poika nimeltä Ned. Will antaa Marcuksella parhaimman lahjan tamburiiniin ja sukkiin verrattuna. Marcus saa CD-levyn sekä soittimen ja alkaa kuunnella rap-musiikkia. Uutenavuotena Will rakastuu, mutta nainen, Rachel saa väärän käsityksen ja nyt hänen täytyy pakonomaisesti esittää, että Marcus on hänen poikansa. Samaan aikaan Marcus rakastuu tyttöön nimeltä Ellie, mutta heistä tulee kuitenkin vain ystäviä. Will yrittää selittää hänen isäsuhdettaan Marcusiin naisystävälleen, mutta Rachel jättää hänet. Will musertuu ja ei enää ole kiinnostunut Marcuksesta. Hän viimein herää, kun hän kääntyy Fionan puoleen ja käskee tätä olemaan tekemättä itsemurhaa. Silloin Willille selviää, että Marcus on tekemässä ns. sosiaalisen itsemurhan esittäessään koulun konsertissa kappaleen "Killing me Softly". Will ajaa Fionan kanssa koululle ja Will sanoo, että Fiona on huono äiti. Marcus on loukkaantunut, koska tämä ei ymmärrä miksi hän tekee niin. Marcus haluaa vain tehdä äitinsä onnelliseksi. Lopulta Marcus menee lavalle yksin hänen nokkahuilua soittavan kaverin peräännyttyä. Will ei kuitenkaan halua jättää Marcusta yksin tilanteen kanssa, vaan lainaa joltakin pojalta bassoa ja menee lavalle soittamaan ja laulamaan. Aluksi kaikki sujuu hyvin, kunnes Will menee liian pitkälle ja joutuu nolatuksi.


title: Poika (brittiläinen elokuva)

text: Loppuratkaisu on se, että Will toteaa yhä olevansa saari, mutta että on olemassa myös saariketjuja, jotka ovat jollain tavalla yhteydessä toisiinsa. Hän istuu sohvallaan katsoen kauhuelokuvaa. Pian Rachel ilmestyy Willin luo suudellen ja koko porukka onkin talossa. Marcus istuu Willin viereen sohvalle ja Marcus sanoo ns. elokuvan loppusanat.


title: Xabi Prieto

text: Xabier "Xabi" Prieto Argarate (s. 29. elokuuta 1983 San Sebastián, Espanja) on espanjalainen entinen jalkapalloilija. Prieto oli pelipaikaltaan keskikenttäpelaaja ja hänet tunnettiin erityisesti hyvänä rangaistuspotkujen laukojana.


title: Xabi Prieto

text: Prieto on Real Sociedadin kasvatti, jonka edustusjoukkueessa hän teki ensiesiintymisensä 8. lokakuuta 2003 ottelussa Osasunaa vastaan. Toisessa ottelussaan 23. huhtikuuta 2004 Real Madridia vastaan hän viimeisteli kaksi maalia, joista toisen rangaistuspotkusta.


title: Xabi Prieto

text: Kaudella 2005–2006 hän onnistui vakiinnuttamaan pelipaikkansa joukkueen avauskokoonpanossa ja pelasi lopulta kaikissa kauden 38 otteluissa. Hän teki kauden aikana myös yhdeksän maalia, joista kuusi syntyi rangaistuspotkuista. Seuraavalla kaudella 2006–2007 Prieto sai vastuuta lähes edellisen tapaan, pelaten 33 ottelua. Baskiseura ei kuitenkaan onnistunut säilyttämään pääsarjapaikkaansa vaan tippui Segunda Divisióniin kaudeksi 2007–2008.


title: Xabi Prieto

text: Prieto pelasi kauden 2009–2010 aikana 35 ottelua, joissa hän teki seitsemän maalia. Kauden päätteeksi joukkue onnistui tekemään paluunsa pääsarjatasolle kolmen vuoden tauon jälkeen.


title: Xabi Prieto

text: 6. tammikuuta 2013 pelatussa vierasottelussa Real Madridia vastaan Prieto teki ammattilaisuransa ensimmäisen hattutempun, mutta tästä huolimatta Real Sociedad hävisi kuitenkin ottelun lopulta numeroin 3–4.


title: Patrice Cormier

text: Patrice Victor Cormier (s. 14. kesäkuuta 1990 Moncton, New Brunswick, Kanada) on kanadalainen jääkiekkoilija, joka pelaa NHL-joukkue Winnipeg Jetsissä. Cormier on pelityyliltään voimahyökkääjä ja häntä verrataan Todd Bertuzziin.


title: Patrice Cormier

text: Cormier pelasi vuodet 2004–2006 MJAHL-juniorisarjaa kotikaupunkinsa joukkueessa Moncton Gagnon Beaversissa. Sen jälkeen hän siirtyi QMJHL-joukkue Rimouski Océanicin riveihin kaudeksi 2006–2007. Joukkue varasi Cormierin viidentenä pelaajana QMJHL:n varaustilaisuudessa 2006. Tulokaskausi toi siellä 53 ottelussa tehot 11+10=21. Kaudella 2007–2008 Cormier teki 41 pistettä ja New Jersey Devils varasi hänet toisella kierroksella 54. pelaajana .


title: Patrice Cormier

text: Kaudella 2008–2009 Cormier teki tehoilla 23+28=51 yhden kauden piste-ennätyksensä QMJHL:ssä ja hän oli joukkueen neljänneksi paras pistemies. Hän keräsi myös 118 jäähyminuuttia ja sijoittui runkosarjan jäähypörssissä kahdeksanneksi. Rimouski eteni keväällä 2009 aina Memorial Cup-lopputurnaukseen asti. Cormier oli tehoilla 3+1 joukkueen paras maalintekijä ja hän jakoi Rimouskin sisäisen pistepörssin voiton Marc-André Bourdonin kanssa. Cormier valittiin turnauksen tähdistökentälliseen. Hän teki heinäkuussa 2009 kolmivuotisen tulokassopimuksen New Jersey Devilsin kanssa, mutta Cormier pelasi vielä kauden 2009–2010 suurimmaksi osaksi QMJHL:ssä.


title: Patrice Cormier

text: Tammikuussa 2010 Cormier kaupattiin Jordan Caronin kanssa Rimouskista Rouyn-Noranda Huskiesin joukkueeseen. Vaihdossa Rimouski sai Michaël Beaudryn, Alexandre Malletin, ensimmäisen kierroksen varausvuoron vuosien 2010 ja 2012 QMJHL:n varaustilaisuuksiin sekä toisen kierroksen varausvuoron kesälle 2012. Cormier ehti pelata Huskiesissa vain kolme ottelua, kunnes hän teloi kyynärpäällä Québec Rempartsin Mikael Tamin rajusti nurin ja sairaalakuntoon Huskiesin ja Rempartsin välissä ottelussa 18. tammikuuta 2010. Hänen tekonsa katsottiin QMJHL:n kurinpitoelimessä vaarallisena ja hyväksymättömänä. Cormier sai loppukauden mittaisen pelikiellon. Hänet varanneen New Jersey Devilsin piti ottaa kantaa tapaukseen. Joukkueen GM Lou Lamoriello tiedotti:


title: Patrice Cormier

text: Cormier oli osa suurta helmikuussa 2010 käytyä Ilja Kovaltšuk-kauppaa, jossa Kovaltšuk siirtyi Anssi Salmelan kanssa Atlanta Thrashersista New Jersey Devilsiin. Vaihdossa Thrashers sai Cormierin, Johnny Oduyan, Nicklas Bergforsin sekä ensimmäisen kierroksen varausvuoron kesälle . Koska Cormier ei pelannut enää Devilsin organisaatiossa, hän sai pelata keväällä Thrashersin farmijoukkue Chicago Wolvesissa AHL:n pudotuspelejä.


title: Patrice Cormier

text: Cormier aloitti kauden 2010–2011 Atlanta Thrashersin organisaatiossa. Hän kuitenkin loukkasi jalkansa Thrashersin viimeisessä harjoitusottelussa syyskuussa 2010 ja pelasi syyskaudella vain 11 AHL-ottelua Wolvesissa tehoilla 2+3=5. Cormier teki NHL-debyyttinsä 28. joulukuuta 2010 Pittsburgh Penguinsia vastaan, jolloin hänet merkittiin keskushyökkääjäksi Fredrik Modinin ja Ben Eagerin ketjuun. Cormier pelasi koko loppukauden Thrashersin vakiokokoonpanossa. Hän teki NHL-uransa avausmaalin 7. tammikuuta 2011 Toronto Maple Leafsin James Reimerin taakse. Yhteensä Cormier pelasi kauden aikana 21 NHL-ottelua tehoin 1+1=2.


title: Patrice Cormier

text: Kaudeksi 2011–2012 Atlanta Thrashers myytiin Winnipegiin, jossa se jatkaa Jets-nimellä.


title: Patrice Cormier

text: Cormier voitti alle 20-vuotiaiden maailmanmestaruuden vuonna 2009 ja vuonna 2010 tuli hopeaa. Hän toimi jälkimmäisessä turnauksessa Kanadan kapteenina.


title: Patrice Cormier

text: Cormierin isoveli on Phoenix Coyotesin kesällä varaama Kevin Cormier, joka pelaa nykyään LNAH-joukkue Rivière-du-Loup 3L:ssä.


title: In Full Regalia

text: In Full Regalia on ruotsalaisen glam rock/pop-musiikkia soittavan The Ark-yhtyeen viides studioalbumi, joka julkaistiin 26. huhtikuuta 2010. Albumi sijoittui latauslistalla Ruotsissa parhaimmillaan toiselle sijoitukselle.


title: Etusivu uusiksi (vuoden 1931 elokuva)

text: Etusivu uusiksi ("The Front Page") on Lewis Milestonen ohjaama yhdysvaltalainen elokuva vuodelta 1931. Se pohjautuu Ben Hechtin ja Charles MacArthurin kirjoittamaan Broadway-komediaan. "Etusivu uusiksi" oli Oscar-ehdokkaana parhaasta ohjauksesta ja miespääosasta (Adolphe Menjou) sekä parhaana elokuvana. "Etusivu uusiksi" valittiin National Film Registryyn vuonna 2010. Elokuvasta tehtiin vuonna 1974 uudelleenfilmatisointi "Etusivu uusiks’", jonka pääosia näyttelivät Jack Lemmon ja Walter Matthau.


title: Etusivu uusiksi (vuoden 1931 elokuva)

text: Adolphe Menjou esittää chicagolaisen sanomalehden päätoimittajaa Walter Burnsia ja Pat O’Brien lehden toimittajaa Hildebrand Johnsonia. Johnson, joka on menossa naimisiin ja päättänyt erota lehden palveluksesta, saa viimeiseksi tehtäväkseen tehdä artikkelin poliisimurhaaja Earl Williamsin (George E. Stone) teloituksesta. Williams kuitenkin pakenee ja Johnson piilottaa hänet. Burns päättää varmistaa, että poliisi ei löydä Williamsia ennen kuin lehti on saanut häneltä haastattelun.


title: Breadline

text: Breadline on yhdysvaltalaisen metalliyhtye Megadethin single, joka on julkaistu vuonna 1999. Breadline omaa huomattavasti muita yhtyeen kappaleita kevyemmän melodian, vaikkei se olekaan varsinainen balladi. Marty Friedman on tehnyt kappaleesta cover-version albumilleen Future Addict, ja se on alkuperäisversiota huomattavasti raskaampi.


title: Breadline

text: Japanissa on julkaistu kappaleen nimeä kantava remix-albumi.


title: Esko Piipponen

text:
Esko Piipponen (20. elokuuta 1923 Joensuu – 27. kesäkuuta 1995 Helsinki) oli suomalainen urheilutoimittaja ja -vaikuttaja sekä jalkapalloilija.
Piipponen toimi vajaan kolmenkymmenen vuoden ajan, vuodesta 1958 vuoteen 1986, urheiluseura Helsingin Ponnistuksen puheenjohtajana. Hän oli myös seuran pallojaoston puheenjohtaja vuonna 1953 ja uudelleen vuosina 1957–1960. Ennen siirtymistään Ponnistuksen puheenjohtajaksi Piipponen pelasi 1940- ja 1950-luvuilla pitkään jalkapalloa seuran edustusjoukkueessa. Hän kuului joukkueeseen muun muassa mestaruussarjan kaudella 1948, jolla hän pelasi 11 ottelua.


title: Esko Piipponen

text: Piipponen työskenteli urheilutoimittajana Yleisradion, TUL-lehden ja Suomen Sosialidemokraatin palveluksessa ennen siirtymistään Veikkauksen palvelukseen vuonna 1969. Hän jäi eläkkeelle vuonna 1984, jolloin hän toimi Veikkaajan levikkipäällikkönä.


title: Esko Piipponen

text: Ponnistuksen puheenjohtajuuden lisäksi Piipponen toimi vuosina 1971–1984 Suomen Palloliiton varapuheenjohtajana. Hänellä oli luottamustoimia myös Urheilutoimittajain liitossa. Piipposelle myönnettiin vuonna 1975 Suomen liikuntakulttuurin ja urheilun kultainen ansioristi.


title: Sotajumala / Deathchain

text: Sotajumala / Deathchain on ko. yhtyeiden split-single, joka on julkaistu vuonna 2010.


title: Sotajumala / Deathchain

text: Sotajumala


title: Sotajumala / Deathchain

text: Deathchain


title: Johnny Burnette

text: John Joseph ”Johnny” Burnette (25. maaliskuuta 1934 Memphis, Tennessee – 14. elokuuta 1964 Clear Lake, Kalifornia) oli yhdysvaltalainen rockabilly-muusikko. Rock‘n‘Roll Trion peruskolmikko Johnny Burnette, isoveli basisti Dorsey Burnette (28. joulukuuta 1932 – 19. elokuuta 1979) ja kaverinsa kitaristi Paul Burlison (s. 4. helmikuuta 1929) varttuivat Memphisissä. Tunnettu muun muassa vuonna 1956 levyttämästään ”The Train Kept A-Rollin’” -blues-kappaleen rockabilly/rock ’n’ roll -versiosta.


title: Amelia Adamo

text: Amelia Adamo (24. helmikuuta 1947 Rooma, Italia) on ruotsalainen toimittaja ja M-magasin-lehden päätoimittaja.


title: Amelia Adamo

text: Adamo valmistui 1974 filosofian maisteriksi, aloitti 1975 toimittajana Svensk Damtidningissa, siirtyi sieltä Husmoderniin, sitten VeckoRevyn-lehteen ja vuosiksi 1984-1991 Aftonbladetiin. Hän palasi muutamaksi vuodeksi VeckoRevyniin, sen älkeen työskenteli kustannus päällikkönä Ungförlagetissa. Hänen tunnetaan urastaan Bonnierin omistamassa lehdessä "Amelia", jota hän oli käynnistämässä. Hän perusti Bonnierilla myös Taran (2000) ja M-magasinin (2006).


title: Amelia Adamo

text: Adamo on saanut useita palkintoja, muun muassa Bonnierin Suuren journalistipalkinnon 1986 ja 2003.


title: Nalmefeeni

text: Nalmefeeni (myös nalmetreeni) on opioidiantagonisti ja sillä on samankaltainen rakenne kuin naltreksonilla ja naloksonilla. Nalmefeenin keksi 1970-luvun alussa yhdysvaltalainen Jack Fishman kollegoineen.


title: Nalmefeeni

text: Nalmefeeni eroaa naltreksonista 6-kohdassa olevan ketoniryhmän kohdalla, missä metyleeniryhmä (CH) korvaa jälkimmäisessä olevan hapen (O). Metyleeniryhmä lisää sen sitoutumisvoimaa erityisesti μ-opioidireseptoriin. Nalmefeeni toimii "universaalina antagonistina" myös muihin opioidireseptoreihin.


title: Nalmefeeni

text: Suomalainen Biotie Therapies on kehittänyt nalmefeenista tablettina annosteltavan (aiemmin vain injektiomuoto) lääkkeen, joka vähentää halua juoda paljon alkoholia. Se ei estä alkoholin juomista, mutta se estää ylenpalttisen juomisen, kun se kiinnittyy opioidireseptoreihin ja vähentää alkoholin tuomaa mielihyvää. Ainetta markkinoidaan tuotenimellä Selincro. Aiemmin sitä on markkinoitu tuotenimellä Revex vastalääkkeeksi opioidiyliannostukseen, mutta siihen tarkoitukseen harvemmin käytetty koska naloksoni on vakiintuneempi ja halvempi vaihtoehto.


title: Nalmefeeni

text: Yleisimmät haittavaikutukset, joita nalmefeenia saaneet potilaat saivat, olivat huimaus, unettomuus ja pahoinvointi. Ne olivat kuitenkin yleensä lieviä ja ohimeneviä. Tutkimuksessa havaittiin nalmefeenin vähentävän raskaiden juomapäivien lukumäärää ja alkoholin kokonaiskulutusta yli 50 prosentilla lähtötilanteeseen verrattuna. Tutkimuksiin on osallistunut kaikkiaan 3000 alkoholiriippuvaista. Nalmefeeni vähensi juomista puolen vuoden hoitojakson aikana keskimäärin kahdella kolmanneksella.


title: Nalmefeeni

text: Nalmefeenia koskevat kolmannen vaiheen tutkimukset saatiin päätökseen kesään 2011 mennessä. Lääkeaineen myyntilupahakemus Euroopassa jätettiin marraskuussa 2011.


title: Nalmefeeni

text: Euroopan lääkeviraston Lääkevalmistekomitea näytti nalmefeenille vihreää valoa joulukuussa 2012. Euroopan komissio antoi helmikuun lopulla alkoholismilääkkeelle myyntiluvan kaikkien EU-maiden alueelle. Markkinoille se tuli toukokuussa 2013.


title: Norris

text: Norris on muun muassa seuraavien henkilöiden sukunimi:


title: Veikko Leistén

text: Veikko Edvard Leistén (26. helmikuuta 1896, Alavus – 19. joulukuuta 1970, Helsinki) oli suomalainen arkkitehti.


title: Veikko Leistén

text: Leisténin vanhemmat olivat liikennetarkastaja Petter Arthur Aleksander Leistén ja Lea Zuleima Swan. Hänen veljensä oli teatterinjohtaja ja kirjailija Topo Leistelä. Leistén avioitui Irja Avellanin kanssa, heidän pojastaan Jaakko Juhani Mario Leisténistä tuli hermo- ja mielitauteihin erikoistunhut lääkäri. Leistén kirjoitti ylioppilaaksi Lahden yhteiskoulusta 1917 ja valmistui arkkitehdiksi Teknillisestä korkeakoulusta 1922. Leistén teki opintomatkoja Italiaan vuosina 1925–1929. Hän aloitti työuransa Arkkitehtitoimisto Oiva Kallion palveluksessa 1922–1923 ja työskenteli sitten toimistoarkkitehtina Väinö Vähäkallion palveluksessa vuosina 1923–1931 ja toimistoarkkitehtina Kulutusosuuskuntien Keskusliitossa 1931–1937. Hänellä oli oma arkkitehtitoimisto vuodesta 1938.


title: Veikko Leistén

text: Leistén osallistui Suomen sisällissotaan ja toiseen maailmansotaan.


title: Veikko Leistén

text: Leistén suunniteli muun muassa teollisuus- ja asuinrakennuksia, Elannon tavaratalon Helsinkiin 1952 (Aleksanterinkatu 9) sekä laatinut korjaussuunnitelmat Vehkalahden ja Suomenlinnan kirkkoihin. Hän suunnitteli myös MTK:n järjestöopiston Espooseen.


title: Tommi Mäkelä

text: Tommi Kalervo Mäkelä (s. 1954) on suomalainen taidemaalari. Hänen töistään on sanottu että hän riivistää harmaan- ja mustan värejä käyttävissä maalauksissaan havaintoja muutamiin arkkityyppisiin symboleihin. Teokest ovat puolittain abstrakteja värikenttiä sisältäviä maalauksia, joiden sisältö syntyy väri- tai valotapahtuman aistimisesta.


title: Bonner

text: Bonner on seuraavien henkilöiden sukunimi:


title: It’s Great, It’s Ray Smith

text: It’s Great, It’s Ray Smith on Ray Smithin kokoelma-albumi, jonka kappaleet on äänitetty 1950-luvun lopussa ja 1960-luvun alussa. Kappaleista menestynein on Top Twenty -hitti ”Rockin’ Little Angel” vuodelta 1960. Monoäänisen albumin on julkaissut Judd Records, joka on osa Georgian Atlantassa toimivaa National Recording Corporationia (NRC). NRC on huolehtinut levyn jakelusta.


title: It’s Great, It’s Ray Smith

text: Sivu 1.Sivu 2.Kappaleiden julkaisija on BMI.


title: Oskari Paatela

text: Oskari Paatela (vuoteen 1906 Frans Oskar Pavén; 14. syyskuuta 1888 Helsingin maalaiskunta – 25. helmikuuta 1952 Vaasa) oli suomalainen taidemaalari.


title: Oskari Paatela

text: Paatela kirjoitti ylioppilaaksi 1907 ja aloitti opinnot Helsingin yliopiston maatalous-metsätieteellisessä osastossa. Samaan aikaan hän oli myös yliopiston piirustuslaitoksella Eero Järnefeltin oppilaana. Kiinnostus kuvataiteisiin syrjäytti opiskelun yliopistossa ja Paatela opiskeli Suomen Taideyhdistyksen piirustuskoulussa 1908–1910. Vuonna 1910 hän matkusti taidemaalari Eero Snellmanin kanssa Pariisiin, jossa haki oppia Académie Colarossista ja Académie de la Grande Chaumièresta. Paatela palasi 1913 Pariisiin ja opiskeli Académie Libressä.


title: Oskari Paatela

text: Paatelan tyyli vaihteli Anders Zorn -vaikutteisesta realismista eleganttiin koristeellisuuteen. Hän maalasi muun muassa alttaritaulut Virolahden kirkkoon (1914), Alavuden kirkkoon (1914) ja Helsingin vapaakirkkoon (1929). Hänen muita töitään ovat Helsingin NMKY:n juhlasalin fresko (1915) ja Kallion kirjaston lasimaalaus (1923).


title: Oskari Paatela

text: Paatela avioitui 1917 Anna Bromsin kanssa ja he pitivät yhdessä kehysliikettä. Se piti kuitenkin lopettaa ja Paatela sai vuoden viransijaisuuden Taideyhdistyksen piirustuskoulusta. Paatela toimi koulun johtajaopettajana 1921–1923, mutta hänen oli vaikea työskennellä kellon mukaan.


title: Oskari Paatela

text: Paatelan vaimo kuoli 1927, minkä jälkeen Paatela alkoholisoitui ja kadotti elämänhallintansa. Paatela avioitui uudelleen Marja Laina Eskolan kanssa ja heille syntyi vuonna 1931 tytär Marianne, josta tuli lastentauteihin erikoistunut lääkäri. Uusi avioliitto kesti vuodet 1930–1933. Paatela maalasi edelleen muotokuvia, mutta vähitellen työskentely hiipui. Elämänsä loppuajan hän oli ystäviensä hoidossa Vaasassa.


title: Oskari Paatela

text: Oskari Paatelan veljet Jussi Paatela ja Toivo Paatela olivat tunnettuja arkkitehteja.


title: Ray Smith

text: Ray Smith (s. 30. lokakuuta 1935, Paducah, Kentucky) oli yhdysvaltalainen laulaja ja muusikko. Hän levytti Memphisissä 1950-luvun lopussa ja 1960-luvun alussa Sun Recordsille ja Judd Recordsille ja tämän lisäksi sekä omalla ja useilla muilla nimillä sellaisille Yhdysvaltain eteläisille levymerkeille kuin Infinity, Imperial, NRC ja Cinnamon. Smith aloitti kantrimuusikkona ja on toiminut sessiopianistina myös rock- ja pop-musiikin alueilla. Hän sai suurimman hittinsä Judd-levymerkillä, jolle hän levytti mm. kappaleet "Blond Hair Blue Eyes" sekä Top Twenty  -hitin "Rockin' Little Angel" (Judd 1016) vuonna 1960. Smith levytti sitten albumeita Judd- ja Crown-levymerkeille, mutta suosio ei ollut samaa luokkaa kuin aikaisemmin. Sun Recordsin artistina Ray Smith oli kaksi kertaa Judd-hittiensä molemmin puolin.


title: Don’t Worry Baby (The Tokens)

text: Don't Worry Baby on The Beach Boys -yhtyeen vuonna 1964 levyttämä kappale, ja sen on versioinut myös tässä esillä oleva The Tokens Buddah-levymerkillä.


title: Don’t Worry Baby (The Tokens)

text: Nimikappaleen on tuottanut yhtye itse Bright Tunes -yhtiölle. Äänittäjänä on ollut Gene Radice ja sovittajana ja orkesterin johtajana Norm Bergen.


title: Don’t Worry Baby (The Tokens)

text: Kääntöpuolen kappaleen tuotanto ja sovitus on yhtyeen omaa käsialaa yhtiölle Bright Tunes Productions.


title: Don’t Worry Baby (The Tokens)

text: 1. Don't Worry Baby – 2:53


title: Don’t Worry Baby (The Tokens)

text: 2. Some People Sleep – 1:55


title: W-luokka (hävittäjä)

text: W-luokka oli Britannian Kuninkaallisen laivaston hävittäjäluokka, jotka muodostivat vuoden 1942 hätäohjelman () kahdeksan hävittäjää. Luokan alukset muodostivat aluksi saattuepalveluksessa niin kutsutun 9. Hätälaivueen ().


title: W-luokka (hävittäjä)

text: Alukset olivat toisinto V-luokan aluksista, mutta niissä oli uudistettu tulenjohtojärjestelmä.


title: Espanjan talous

text: Espanjan talous on suuri eurooppalainen kansantalous maan suuren väkiluvun takia. Sen markkinoilla on 47 miljoonaa kuluttajaa ja 12 miljoonaa taloutta. Vuonna 2012 Espanjan ostovoimakorjattu bruttokansantuote oli maailman valtioista 15. suurin, mutta henkeä kohti jaettuna se oli vasta 47. tilalla.


title: Espanjan talous

text: Vuosituhannen vaihteen molemmin puolin Espanjan bruttokansantuote kasvoi muiden maiden keskiarvoa nopeammin 15 vuoden ajan. Vuonna 2008 maa syöksyi lamaan josta se ei ole vieläkään noussut. Valtiontalouden alijäämä oli suurimmillaan vuonna 2010 eli 11,2 % bruttokansantuotteesta.


title: Espanjan talous

text: Myös työttömyys kasvoi rajusti, vuonna 2012 työttömiä oli 25,1 %. Työttömyys koettelee pahimmin nuoria, vuoden 2012 alussa lähes puolet 15-24 -vuotiaista espanjalaisista oli työttöminä. Kesäkuussa 2013 työttömyys vihdoin kääntyi laskuun.


title: Espanjan talous

text: Espanjan merkittävimpiä teolliisuudenaloja ovat tekstiilit ja jalkineet, elintarvikkeet, metallit, kemikaalit, laivat, autot, koneet, työkalut sekä turismi.


title: Espanjan talous

text: Maan merkittävimmät luonnonvarat ovat kivihiili, rautamalmi, uraani, ligniitti, elohopea, lyijy, sinkki ja kupari.


title: Espanjan talous

text: Espanjan suurimmat pankit ovat Banco Santander ja BBVA. Vuonna 2012 keskusteltiin pankkien avuntarpeesta ja niille tehtiin stressitestejä. Espanja ilmoitti että suurimmat pankit eivät tarvitse apua, minkä tulkittiin tarkoittavan että ongelmat ovat paikallispankeissa.


title: Espanjan talous

text: Vuonna 2010 Espanjan turismi toi maailman maista toiseksi suurimmat tulot (Yhdysvaltojen jälkeen). Ulkomaalaisten matkailijoiden määrässä se oli neljäntenä edellään Ranska, Yhdysvallat ja Kiina. Turismin osuus kansantuotteesta on 11 % ja työllistää noin kaksi miljoonaa ihmistä


title: Espanjan talous

text: Espanja on maailman viidenneksi ja Euroopan kolmanneksi suurin autojen valmistaja, ja autot ovatkin yksi maan tärkeimmistä vientituotteista koneiden ja hedelmien ohella. Monikansallisten suuryritysten tehtaita ovat Ford España, Opel España ja SEAT. Tunnetuin automerkki on SEAT ja Santana Motor on merkittävä autojen, työkoneiden ja trukkien valmistaja. Myös muita tunnettuja automerkkejä tehdään Espanjassa.


title: Ilja Tšernousov

text: Ilja Grigorjevitš Tšernousov (, s. 7. elokuuta 1986 Novosibirsk) on venäläinen maastohiihtäjä.


title: Ilja Tšernousov

text: Tšernousov voitti junioreiden maailmanmestaruuden 4 × 10 kilometrin viestissä Rovaniemellä 2005. Saman ikäluokan MM-kilpailuissa Kranjissa 2006 hän sai hopeaa 20 kilometrin yhdistelmäkilpailussa ja 4 × 5 kilometrin viestissä. Alle 23-vuotiaiden MM-kilpailuissa hän oli toinen 15 kilometrin vapaan hiihtotavan kilpailussa Tarvisiossa 2007 ja 30 kilometrin vapaan hiihtotavan yhteislähtökilpailussa Mallesissa 2008. Aikuisten arvokilpailuihin hän osallistui ensimmäisen kerran Sapporon MM-kisoissa 2007 ollen yhdistelmäkilpailussa 31:s. Oslon MM-kisoissa 2011 hän saavutti pronssia yhdistelmäkilpailussa ja oli kahdestoista 50 kilometrillä. Sotšin olympialaisissa 2014 hän saavutti pronssia vapaan hiihtotavan 50 kilometrillä ja oli viides 30 kilometrin yhdistelmäkilpailussa. Falunin MM-kilpailuissa 2015 hän oli 30 kilometrin yhdistelmäkilpailussa viidestoista.


title: Ilja Tšernousov

text: Maailmancupdebyytissään Jällivaarassa marraskuussa 2006 Tšernousov oli 15 kilometrin kilpailussa 26:s. Ensimmäiset henkilökohtaiset palkintokorokepaikkansa hän sai kaudella 2009−2010 oltuaan 30 kilometrin yhdistelmäkilpailuissa toinen Rybinskissä ja kolmas Lahdessa. Ensimmäisen voittonsa hän saavutti Rybinskin yhdistelmäkilpailussa helmikuussa 2011. Kaudella 2011–2012 hän oli toinen Rybinskin 15 kilometrin yhteislähtökilpailussa ja 30 kilometrin yhdistelmäkilpailussa. Maailmancupin kokonaiskilpailussa hän oli yhdeksäs. Kaudella 2012–2013 hän sijoittui toiseksi Sotšin yhdistelmäkilpailussa ja kolmanneksi Oslon 50 kilometrin vapaan hiihtotavan yhteislähtökilpailussa. Maailmancupin kokonaiskilpailussa hän sijoittui kuudenneksi. Venäjän voitokkaaseen 4 × 10 kilometrin viestijoukkueeseen hän kuului Davosissa kaudella 2006−2007.


title: Ilja Tšernousov

text: Tšernousov on naimisissa sveitsiläisen ampumahiihtäjän Selina Gasparinin kanssa.


title: Z-luokka (hävittäjä)

text: Z-luokka oli Britannian Kuninkaallisen laivaston hävittäjäluokka, jotka muodostivat vuoden 1942 hätäohjelman () kahdeksan hävittäjää. Luokan alukset muodostivat aluksi saattuepalveluksessa niin kutsutun 10. Hätälaivueen ().


title: Z-luokka (hävittäjä)


title: Walrus

text: Walrus viittaa muun muassa seuraaviin:


title: Warrior

text: Warrior voi tarkoittaa muun muassa seuraavia:


title: Amor de Perdição

text:
Amor de Perdição on portugalilaisen Manoel de Oliveiran ohjaama elokuva vuodelta 1978. Se kertoo rakkaudesta erilaisista maailmoista tulevien ihmisten välillä.
Elokuva perustuu Camilo Castelo Brancon 1800-luvulle sijoittuvaan hyperromanttiseen romaaniin "Tuhoavaa rakkautta".


title: Amor de Perdição

text: Portugalin ulkopuolella elokuvaa on esitetty kuusiosaisena television minisarjana.


title: Chocolate Kings

text: Chocolate Kings on italialaisen progressiivista rockia esittävän P.F.M:n eli Premiata Forneria Marconin studioalbumi vuodelta 1976.


title: Chocolate Kings

text: Tuotannosta on vastannut yhtyeen lisäksi Claudio Fabi ja vastaavana tuottajana on toiminut Franco Mamone.


title: Chocolate Kings

text: Albumista on ilmestynyt seuraavia painoksia:Albumi on äänitetty kesä-heinäkuussa 1975 Milanon Ricordi Studiossa. Äänittäjänä on ollut Gaetano Ria ja masteroijana Arun Chakraverty.


title: Chocolate Kings

text: Kahden kappaleen sanoituksissa yhtye on tehnyt yhteistyötä Marva Jan Marrowin kanssa.


title: Chocolate Kings

text: Levykannen ovat suunnitelleet Bob Nisbet, Anthony Telson & Associates. Kansitaiteilija on David Draper.


title: Chocolate Kings

text: Erityiskiitoksissa on mainittu Gaetano, Marva ja David Leed.


title: Chocolate Kings

text: Instrumenttitoimittajina ovat olleet JBL, Norlin, Monzino, Slingerland ja Zildjian.


title: Chocolate Kings

text:
Sivu 1Sivu 2
Albumin ilmestymisen aikoihin keväällä 1976 yhtye on kiertänyt Britteinsaarilla ja esiintynyt television musiikkiohjelmasarjassa "Old Grey Whistle Test" tiistaina 13. huhtikuuta. Kiertueohjelmaan on kuulunut:Kiertueella on ollut mukana Backdoor-yhtye, joka oli julkaissut albumin "Activate" (Warner Bros. K56243).


title: William Otto Lucas

text: William Otto Lucas, käytti myös nimeä William van Narvig (8. tammikuuta 1893 Pietari – noin 1975 Yhdysvallat) oli suomalaisenakin esiintynyt upseeri, liikemies, toimittaja ja vakooja. Lucasin henkilöhistoriasta ei tiedetä paljoakaan ja hänestä on olemassa vain yksi tunnettu valokuva.


title: William Otto Lucas

text: Lucas kertoi palvelleensa ensimmäisen maailmansodan vuosina upseerina keisarillisen Venäjän armeijassa. Hän joutui Venäjän lokakuun vallankumouksen jälkeen bolševikkien vangiksi mutta onnistui pakenemaan vankileiriltä Suomeen kevättalvella 1919. Hän toimi sitten 1920-luvulla puutavaraliikemiehenä ja autonosien maahantuojana Suomessa. Lucas esiintyi suomalaisena kunnes hän sai Yhdysvaltain kansalaisuuden 1930.


title: William Otto Lucas

text: Englantilaisen kirjailija Richard Deaconin mukaan Lucas tunsi Andrei Ždanovin ja saattoi sen vuoksi vierailla 1930-luvulla useita kertoja Neuvostoliitossa. Lucas tunsi Deaconin kertoman mukaan myös 1925 Suomen rajan yli Neuvostoliittoon siirtyneen vakoilija Sidney Reillyn joka teloitettiin myöhemmin Moskovassa. James Bond-kirjoistaan tunnettu Ian Fleming puolestaan olisi ollut Lucasin yhteysmies Britannian laivaston tiedustelupalvelussa. Lucasin agenttiverkko ulottui myös Saksaan jossa hänellä oli asiamiehiä muun muassa Adolf Hitlerin Berchtesgadenissa sijaineen Berghof-huvilan henkilökunnan joukossa.


title: William Otto Lucas

text: Deaconin mukaan Lucas välitti agenttiverkostonsa kautta Saksasta ja Neuvostoliitosta keräämiään tietoja länteen muun muassa amerikkalaiselle toimittajalle ja radiokommentaattorille Wythe Williamsille sekä toisen maailmansodan aikana Yhdysvaltain sotilastiedustelupalvelulle. Yhdysvaltain keskusrikospoliisi FBI epäili itsenäisenä freelancevakoojana toiminutta Lucasia kaksoisagentiksi ja keräsi hänestä aineistoa. Deacon itse tapasi Lucasin vain kerran toisen maailmansodan vuosina.


title: William Otto Lucas

text: Lucas kirjoitti 1950-luvulla lehtiartikkeleita New York Timesiin ja hänen käyttämänsä nimi William van Narvig esiintyi vielä vuonna 1978 Miamin kaupungin puhelinluettelossa.


title: William Otto Lucas

text: Nimellä "William van Narvig":


title: HMAS Napier

text: HMS Napier (viirinumero G97 ja vuonna 1945 D13) oli Australian laivaston N-luokan hävittäjä, joka palveli toisessa maailmansodassa. Aluksen omistajana toimi koko sen palvelusuran Britannian kuninkaallinen laivasto.


title: HMAS Napier

text: Alus tilattiin Fairfield Shipbuilding and Engineering Companylta Govanista. Sen köli laskettiin 26. heinäkuuta 1939, ja alus laskettiin vesille 22. toukokuuta 1940 kumminaan valmistustelakan toimitusjohtajan George W. Barrin puoliso. Alus nimettiin Krimin sodassa Bomarsundia piirittäneen laivasto-osaston komentajan, amiraali Sir Charles Napierin (1786–1860) mukaan. Alus otettiin palvelukseen 28. marraskuuta ensimmäisenä päällikkönään Stephen H. T. Arliss.


title: HMAS Napier

text: "HMAS Napier" liitettiin suoraan Australian kuninkaalliseen laivastoon 28. marraskuuta 1940 ensimmäisenä päällikkönään Britannian kuninkaallisen laivaston kapteeni Stephen H. T. Arliss, jonka alaisuudessa ollut upseeristo koostui pääosin Australian laivaston upseereista lukuun ottamatta pientä ydinjoukkoa. Aluksen muu miehistö oli täysin australialainen. Alus kouluttautui tuleviin tehtäviinsä Scapa Flow’ssa, jonka päätyttyä se partioi Atlantilla suojaten saattueita.


title: HMAS Napier

text: Alus siirrettiin toukokuussa 1941 sisaraluksensa "HMAS Nizamin" kanssa Välimerelle hieman ennen Kreetan evakuointia. Alus osallistui ensin saattueen suojaamiseen, jolloin se vaurioitui lievästi lähelle osuneesta pommista. Toukokuun lopulla alus suojasi laivaston raskaita aluksia Kreetan itä- ja eteläpuolella. Hävittyään Kreetan taistelun liittoutuneiden johto päätti saarella olleiden joukkojen evakuoinnista, jolloin "Napier" määrättiin evakuointiin.


title: HMAS Napier

text: Alus johti 28. toukokuuta 7. hävittäjälaivueensa Aleksandriasta Kreetalle. Laivue saapui Sfakiaan kohtaamatta vihollista. Seuraavana aamuna "Napierille" nousi 296 sotilasta, kolme naista sekä kaksi siviiliä, kymmenen merimiestä, kaksi lasta ja koira. Osaston lähtiessä paluumatkalle se joutui ilmahyökkäykseen, jossa "HMAS Nizam" vaurioitui. Aamulla 30. toukokuuta laivue lähti takaisin Kreetalle. Aluksista kaksi joutui palaamaan takaisin, ja ainoastaan "Nizam" ja "Napier" pääsivät saarelle pyrkien ottamaan kansilleen neljän aluksen evakuointimäärän. "Nizamiin" nousi 698 sotilasta ja "Napieriin" 705. Paluumatkalla alukset joutuivat ilmahyökkäyksiin.


title: HMAS Napier

text: Evakuoinnin päätyttyä alus vietti seuraavat kaksi ja puoli kuukautta Aleksandriassa Port Saidin satamassa korjaten vaurioita ja miehistön toipuessa taisteluista. Aluksen tehtävänä oli ankkurissa ollessaan tukea sataman ilmapuolustusta, ja ensimmäisenä ankkurissaoloyönä satama joutui ensimmäiseen ilmahyökkäykseensä. Aluksen korjaukset valmistuivat elokuussa, ja se palasi johtoalukseksi 7. laivueeseen, jonka muut alukset olivat "HMS Jaguar", "HMS Jackal", "HMS Javelin" ja "HMS Kingston".


title: HMAS Napier

text: Vuoden 1941 lopun alus toimitti syyskuussa täydennyksiä piiritettyyn Tobrukiin, ja suojasi Välimeren ja Punaisenmeren saattueita sekä suojasi laivaston raskaita pinta-aluksia niiden ollessa merellä. Alus oli muun muassa 25. marraskuuta suojaamassa taistelulaiva "HMS Barhamia", kun sukellusvene torpedoi taistelulaivan. Marraskuussa alus kuljetti joukkoja Haifasta Kyprokselle ja takaisin. Alus oli 30. joulukuuta suojaamassa laivastoa, joka tuki 8. armeijan etenemistä tulittamalla Bardiaa.


title: HMAS Napier

text: Tammikuussa 1942 alus siirrettiin sisaralustensa "HMAS Nizamin" ja "HMAS Nestorin" kanssa Intian valtamerelle. Matkalla Adeniin alukset saivat määräyksen saattaa "HMS Indomitablea", joka kuljetti lentokoneita Malesian/Jaavan alueelle. Operaation päätyttyä osasto siirtyivät Port Soudaniin noutamaan toisen erän lentokoneita. Singaporen kukistuminen esti koneiden toimittamisen alueelle, mutta lentokoneet lensivät Colomboon osallistuen japanilaisten ensimmäisen hyökkäyksen torjuntaan. "Napierin" vapauduttua tehtävästä se siirtyi Trincomaleehen liittyen itäiseen laivastoon. Alus suojasi saattueita, partioi merialueilla sekä suojasi laivaston raskaita aluksia, kunnes se palasi kesäkuussa Välimerelle suojaamaan Maltan saattueita.


title: HMAS Napier

text: Operaatiosta vapauduttuaan alus palasi Intian valtamerelle liittyen itäiseen laivastoon. Syyskuussa se osallistui Madagaskarin valtauksen päättäneisiin operaatioihin, ja se oli paikalla Majungan antautuessa 10. syyskuuta sekä vallattaessa Tamatawe 18. syyskuuta. Vuoden lopun alus oli Kilindinissä suojaten Durbaniin matkanneita saattueita sekä valvoen saattuereittiä.


title: HMAS Napier

text: Maaliskuussa 1943 alus liitettiin Etelä-Afrikan sukellusveneentorjuntaosastoon, ja se oli kaksi kuukautta Etelä-Afrikan laivastoasemalla. Kesäkuussa alus palasi partioimaan Kilindinin ja Durbanin väliselle saattuereitille. Lokakuussa alus suojasi saattueita Afrikasta Adeniin ja Bombayhin jatkaen tehtävässä vuoden loppuun.


title: HMAS Napier

text: "Napier" lähti 1. tammikuuta 1944 Adenista Trincomaleehen. Alus oli vuoden ensimmäisen neljänneksen laivaston mukana harjoittelemassa sekä partioiden Intian valtamerellä. Maaliskuussa alus oli laivaston mukana Bengalinlahdella. Alus aloitti 19. huhtikuuta itäisen laivaston hävittäjien komentajan kommodori S. H. T. Arlissin lippulaivana. Alus suojasi lentotukialuksia iskettäessä Sabangiin Sumatralla sekä 17. toukokuuta iskettäessä Surabayaan Jaavalla.


title: HMAS Napier

text: Alus luovutti lippulaivan tehtävät 7. heinäkuuta Colombossa, ja se vapautui laivastosta viikkoa myöhemmin aloittaen matkansa Australiaan. Alus saapui 27. heinäkuuta Fremantleen. Alus siirrettiin Melbournessa telakalle, josta palattuaan se siirtyi Fremantleen ja edelleen Trincomaleen 21. lokakuuta. Alus liittyi itäiseen laivastoon 1. marraskuuta.


title: HMAS Napier

text: "Napier" saapui 6. joulukuuta Chittagongiin Intiaan valmistautumaan Mayerin niemimaan valtaukseen, jossa alus tuki tykistöllään Intian 74. prikaatia. Tammikuussa 1945 se osallistui edelleen Burman operaatioihin, kuten Akyabin saaren valtaukseen 3. tammikuuta ja Ramree-saaren operaatioihin 21. tammikuuta. Alus palasi Colomboon kuun lopulla valmistautuen siirtoon brittiläiseen Tyynenmeren laivastoon.


title: HMAS Napier

text: Alus lähti 22. helmikuuta Fremantleen suojaten "HMS Formidablea". Se lähti sisaraluksineen 1. huhtikuuta Manukseen, jonne ne saapuivat 7. huhtikuuta ja edelleen Filippiineille, jossa se liittyi brittiläiseen Tyynenmeren laivastoon. Toukokuussa alus suojasi lentotukialuksia niiden iskiessä Sakishimaan osana Okinawan taisteluita.


title: HMAS Napier

text: Tyynenmeren sodan lopun alus jatkoi suojaustehtävissä laivasto-osaston iskiessä Japaniin. Sptatoimien päättyessä 15. elokuuta "Napier" oli merellä suojaten laivasto-osastoa, ja se ankkuroi Tokionlahdelle iltapäivällä 30. elokuuta ollen paikalla Japanin antautuessa. Osallistuttuaan miehitysjoukkojen maihinnousuun alus lähti Sydneyyn, jonne se saapui 22. syyskuuta. Alus poistettiin 24. lokakuuta palveluksesta, ja se aloitti seuraavana päivänä palveluksensa Britannian kuninkaallisessa laivastossa nimellä "HMS Napier".


title: HMAS Napier

text: Alus lähti 5. marraskuuta Britteinsaarille, ja se poistettiin palveluksesta 12. joulukuuta Devonportissa. Aluksen varustus poistettiin ja se siirrettiin reserviin 7. maaliskuuta 1946. Alus palasi palvelukseen elokuussa 1950 Portsmouthissa, ja se palautettiin reserviin toukokuussa 1952 Devonportissa.


title: HMAS Napier

text: Alus hinattiin tammikuussa 1953 Penarthiin, jossa se makasi ankkurissa poistolistalle siirtoon saakka vuoteen 1955. Alus myytiin BISColle romutettavaksi, ja se siirrettiin T. W. Wardille. Alus saapui Briton Ferryyn 17. tammikuuta 1956 romutettavaksi.


title: Trietyleenitetramiini

text: Trietyleenitetramiini (CHN) on polyamiini. Yhdistettä käytetään muun muassa muoviteollisuudessa lisäaineena. Yhdisteestä käytetään myös nimiä "3,6-diatsaoktaanietyleenidiamiini", "3,6-diatsaoktaani-1,8-diamiini", "trientiini" ja "TETA".


title: Trietyleenitetramiini

text: Trietyleenitetramiinia valmistetaan yleensä kuumentamalla etyleenidiamiinia ja vastaavia yhdisteitä metallioksidi-, -fosfaatti-, tai -volframaattikatalyytin läsnä ollessa. Näin syntyy yleensä eri amiinien seos, josta trietyleenitetramiini erotetaan tislaamalla.


title: Trietyleenitetramiini

text: Trietyleenitetramiinia muodostuu myös etyleenidiamiinin valmistuksen sivutuotteena, kun 1,2-dikloorietaani ja ammoniakki reagoivat.


title: Trietyleenitetramiini

text: Suoraketjuisen muodon lisäksi teknillinen trietyleenitetramiini sisältää myös yhdisteen haarautuneita tai rengasrakenteisia isomeereja. Vuonna 1999 kilo yhdistettä maksoi 3,33 Yhdysvaltain dollaria.


title: Trietyleenitetramiini

text: Trietyleenitetramiinia käytetään epoksihartsien valmistuksessa, muovien pehmentimissä ja polttoaineiden lisäaineena. Siitä voidaan valmistaa myös väriaineita ja lääkkeitä.


title: Trietyleenitetramiini

text: Trietyleenitetramiini on nelihampainen ligandi ja kompleksikemiassa yhdisteestä käytetään lyhennettä trien. Metallien kelaatio-ominaisuuteen perustuu myös yhdisteen käyttö lääketieteessä. Sitä käytetään Wilsonin taudin hoitoon, koska se muodostaa kelaatin kuparin kanssa ja näin estää kuparin imeytymistä ja parantaa ylimääräisen kuparin erittymistä kehosta virtsan mukana.


title: Trietyleenitetramiini

text: Trietyleenitetramiini ärsyttää hengitysteitä ja silmiä. Se on vahvasti emäksistä ja voi aiheuttaa syöpymisvammoja joutuessaan kosketuksiin ihon tai silmien kanssa.


title: Avaa sydämesi mulle (kappale)

text: ”Avaa sydämesi mulle” on Fredin eli Matti Siitosen säveltämä ja esittämä kappale vuodelta 1974. Sanat kappaleeseen on tehnyt Vexi Salmi. Kappale julkaistiin Fredin samannimisellä albumilla "Avaa sydämesi mulle". Se julkaistiin myös singlenä, jonka b-puolella on ”Elämäni nainen”. Kappale on Fredin tunnetuimpia.


title: Avaa sydämesi mulle (kappale)

text: Vexi Salmi kirjoitti Fredin nuotitukseen sanat kuulematta kappaleesta edes demonauhaa. Fredin tarkoittamat säkeistö ja kertosäkeistö menivät Salmella päinvastoin, mistä syystä kertosäkeistö on niin sanotusti laulun kertova osa ja varsinaiset säkeistöt kertosäkeistöjä.


title: Avaa sydämesi mulle (kappale)

text: Fredi osallistui kappaleella Syksyn sävel -laulukilpailuun vuonna 1974. Kappaleen sovitti Nacke Johansson. Fredi sijoittui kappaleellaan toiseksi. Myyntilistoilla kappale menestyi hyvin. Nimikkoalbumia myytiin yli 50 000 kappaletta, ja se valittiin Yleisradion vuoden albumiksi. ”Avaa sydämesi mulle” julkaistiin myös kokoelma-albumilla "Finnhits 2", jota myytiin yli 150 000 kappaletta.


title: Avaa sydämesi mulle (kappale)

text: Oman versionsa kappaleesta ovat levyttäneet muun muassa Raimo Kero, Jukka Kuoppamäki, Juhani Markola, Eila Pienimäki ja Hausmylly.


title: HMAS Nepal

text: HMS Nepal (viirinumerot G25 ja D14) oli Australian laivaston N-luokan hävittäjä, joka palveli toisessa maailmansodassa. Aluksen omistajana toimi koko sen palvelusuran Britannian kuninkaallinen laivasto.


title: HMAS Nepal

text: Alus tilattiin 15. huhtikuuta 1939 John I. Thornycroft and Companylta Woolstonista osana vuoden 1939 laivasto-ohjelmaa. Sen köli laskettiin 9. syyskuuta telakkanumerolla 1203. Aluksen runko sai vaurioita 18. joulukuuta 1940 ilmahyökkäyksessä telakalle, kun runkoon osui pommi ja kaksi muuta pommia osui valmisteilla olleen rungon läheisyyteen. Vaurioiden korjaaminen viivästytti vesillelaskua aina 4. joulukuuta 1941 saakka nimellä "HMS Norseman". Alus oli ollut tarkoitus myydä Alankomaille, mutta viivästysten takia myytiin toinen alus, ja valmisteilla ollut alus nimettiin tammikuussa 1942 "HMS Nepaliksi".


title: HMAS Nepal

text: Alus lainattiin Australian laivastolle, joka otti sen palvelukseensa 11. toukokuuta 1942 päällikkönään kommodori Franklyn B. Morris jo ennen aluksen valmistumista. Alus valmistui 29. toukokuuta, jolloin se oli varustettu degaussing-järjestelmällä sekä sen aseistusta oli täydennetty 20 millimetrin Oerlikon-ilmatorjuntatykeillä.


title: HMAS Nepal

text: "HMAS Nepal" aloitti uransa kotilaivastossa Scapa Flow’ssa, jossa se oli koulutettavana. Kesäkuussa 1942 alus palautettiin Thornycroftin telakalle valmisteltavaksi Intian valtamerelle siirtoa varten. Alus lähti heinäkuussa Kilindiniin, jossa se liittyi itäisessä laivastossa palveleviin sisaraluksiinsa "HMAS Napier", "HMAS Norman" ja "HMAS Nizam" suojaamaan saattueita, saattamaan raskaita pinta-aluksia sekä valvomaan merialuetta.


title: HMAS Nepal

text: Alus oli mukana Madagskarin miehityksen toisessa vaiheessa syyskuussa 1942. Majungan valtaus 10. syyskuuta aloitti toisen vaiheen taistelut, ja se päättyi Vichyn joukkojen antautumiseen 5. marraskuuta. Alus osallistui Tamataven taisteluun 18. syyskuuta, jossa se ei ampunut laukaustakaan. Operaatiosta vapauduttuaan alus vietti vuoden lopun Kilindinissä suojaten Durbaniin matkanneita saattueita.


title: HMAS Nepal

text: "Nepal" lähti 19. maaliskuuta 1943 Durbanista kohti Australiaa, ja alus saapui 3. huhtikuuta Fremantleen. Matkalla alus joutui Mauritiuksen ja Diego Garcian välillä pyörremyrskyyn, joka aiheutti telakointia vaativia vaurioita. Alus siirrettiin 8. huhtikuuta Sydneyssä telakalle, mistä se vapautui 22. toukokuuta.


title: HMAS Nepal

text: Alus suojasi huhtikuussa Yhdysvaltain laivaston lentotukialus "USS Saratogaa" ja Britannian kuninkaallisen laivaston lentotukialus "HMS Illustriousia" tukialusten hyökätessä japanilaisten hallussa olleeseen Sabangin satamakaupunkiin Sumatralla. Alus osallistui 17. toukokuuta samojen lentotukialusten iskiessä Jaavan Surabayalle. Elokuussa alus palasi Australiaan huollettavaksi.


title: HMAS Nepal

text: Palvelukseen palattuaan alus palasi 1. marraskuuta itäiseen laivastoon Trincomaleehen sisaraluksensa "HMAS Napierin" kanssa. Marraskuun lopun alus harjoitteli sekä suojasi lentotukialus "HMS Victoriousin" Bombayhin. "Nepal" liittyi 7. joulukuuta "HMAS Napieriin" Chittagongissa valmistautuen siirtymään Mayerin niemimaalle tukemaan tulellaan Intian 74. prikaatin etenemistä. Alus aloitti tulituen 14. joulukuuta tulittamalla japanilaisten kenttätykistön asemia. Ammutut laukaukset olivat aluksen ensimmäiset sotatoimissa ammutut.


title: HMAS Nepal

text: Tammikuussa 1945 alus jatkoi edelleen Burman taisteluiden tukemista, kuten Akyabinsaaren valtausta 3. tammikuuta. Japanilaisten vetäytyminen saarelta muutti valtauksen miehitykseksi, eikä tulitukea tarvittu. "Nepal" lähti 6. tammikuuta Colomboon telakalle, mistä alus palasi palvelukseen 25. tammikuuta osallistuen Chedubansaaren valtaukseen.


title: HMAS Nepal

text: Alus ampui 1. helmikuuta japanilaisten asemia Ramreensaarella. Sen vasen potkuri vaurioitui 5. helmikuuta, kun alus osui kariin Kaleindaumg-joella. Alus oli karille ajaessaan estämässä japanilaisjoukkojen vetäytymista Ramreensaarelta. Alus jatkoi palvelustaan alueella aina 12. helmikuuta saakka, jolloin se vapautettiin operaatiosta.


title: HMAS Nepal

text: "Nepal" lähti Trincomaleesta 1. maaliskuuta liittyäkseen Britannian Tyynenmeren laivastoon Sydneyssä. Alus liittyi huhtikuussa TF57:ään, jonka mukana se osallistui Okinawan valtaukseen maaliskuusta toukokuuhun. Toisen maailmansodan lopun alus suojasi brittiläisen Tyynenmeren laivaston huolto-osia. Alus oli 7.–28. kesäkuuta Sydneyssä harjoitellen 7. hävittäjälaivueen mukana Jervisinlahdella. Heinäkuussa alus palasi Tyynenmeren laivastoon, ja sotatoimien päättyessä se oli Manuksella.


title: HMAS Nepal

text: Alus saapui 6. syyskuuta Tokionlahdelle neljä vuorokautta antautumisseremonioiden jälkeen. Se vietti viisi viikkoa Japanin aluevesillä. Alus palasi 22. lokakuuta Sydneyyn palautettavaksi Britannian kuninkaalliselle laivastolle, joka romutti aluksen vuonna 1956.


title: HMAS Nizam

text: HMAS Nizam (viirinumero G38) oli Australian laivaston N-luokan hävittäjä, joka palveli toisessa maailmansodassa. Aluksen omistajana toimi koko sen palvelusuran Britannian kuninkaallinen laivasto.


title: HMAS Nizam

text: Alus tilattiin 15. huhtikuuta 1939 John Brown and Companylta Clydebankistä osana vuoden 1939 laivasto-ohjelmaa. Sen köli laskettiin 27. heinäkuuta työnumerolla 564, ja alus laskettiin vesille 4. heinäkuuta 1940. Alus otettiin palvelukseen 19. joulukuuta päällikkönään komentajakapteeni Max J. Clark miehistön koostuessa australialaisista. Alus valmistui 8. tammikuuta 1942 määrättynä 7. hävittäjälaivueeseen. Aluksen sopimuksen mukaiset valmistuskustannukset ilman aseita ja varastoja olivat 400 963 puntaa ja 16 shillinkiä.


title: HMAS Nizam

text: Oltuaan Greenockissa koeajoissa "HMAS Nizam" saapui 23. tammikuuta 1941 Scapa Flow’hun, jossa se liittyi kotilaivastoon miehistön koulutuksen ajaksi. Alus törmäsi taistelulaiva "HMS Royal Oakin" hylkyyn, jolloin sen potkurit vaurioituivat ja se joutui palaamaan John Brown and Companyn telakalle korjattavaksi. Se palasi palvelukseen 6. helmikuuta. Suojattuaan joukkojenkuljetussaattuetta alus palasi Scapa Flow’hun 16. helmikuuta ollen koulutuksessa aina 7. maaliskuuta saakka, jolloin se palasi valmistajan telakalle havaittujen vikojen korjaamiseksi. Alus lähti 21. maaliskuuta Clydestä suojaten joukkojenkuljetussaattueen Gibraltarille, jossa se jatkoi kouluttautumista yhdessä Force H:ssa. "Nizam" lähti 31. maaliskuuta Gibraltarilta suojatakseen "Highland Monarchin" Freetownin ja St. Helenan kautta Simonstowniin, jonne ne saapuivat 17. huhtikuuta. "Nizam" jatkoi "HMAS Napierin" kanssa matkaansa Durbanin, Mombasan, Adenin ja Suezin kautta liittyäkseen Välimeren laivaston 7. hävittäjälaivueeseen. Punaisellamerellä alus raivasi miinoja Australiasta joukkoja Lähi-itään kuljettaneiden "RMS Queen Maryn" ja "RMS Queen Elizabethin" reitiltä.


title: HMAS Nizam

text:
Saavuttuaan Aleksandriaan 4. toukokuuta 1941 alus suojasi yhdessä Välimeren laivaston alusten kanssa "Queen Elizabethin" läntiseltä Välimereltä Aleksandriaan. "HMAS Nizam" tulitti Scarpantoa yhdessä "HMS Ilexin", "HMS Jervisin" ja "HMS Havockin" kanssa. Kommandojoukkojen noustua alukselle Aleksandriassa alus kuljetti heidät Kreetalle Soudanlahdelle, jossa alukselle siirrettiin maista haavoittuneita ja tukikohtajoukkojen miehiä kuljetettavaksi Aleksandriaan. Seuraavien kahden edestakaisen Aleksandrian ja Kreetan välisellä matkalla alus evakuoi joukkoja Kreetalta. Viimeisellä matkalla aluksella oli 698 sotilasta ja "HMAS Napierilla" 705 miestä, joista pääosa oli australialaisia.
Alus teki operaatiosta vapauduttuaan huoltomatkan Tobrukiin, minkä jälkeen seuraavat kolme viikkoa se oli Syyrian rannikolla tukemassa maajoukkojen taistelua Vichyn Ranskan joukkoja vastaan. Alus oli Beirutinlahdella yhdessä "HMS Naiadin", "HMS Phoeben", "HMS Jaguarin" ja "HMS Kingstonin" kanssa, jolloin ne joutuivat 23. kesäkuuta tulitaisteluun kahden pakoon pyrkivän Vichyn Ranskan laivaston hävittäjän kanssa. Syyrian taisteluiden päätyttyä alus palasi Tobrukin kuljetuksiin tehden kaikkiaan 14 edestakaista matkaa.


title: HMAS Nizam

text: Alus törmäsi 14. elokuuta Tobrukin satamassa hylkyyn, jolloin sen keula vaurioitui pahoin. Aluksen viereen osui 17. syyskuuta ilmahyökkäyksessä pommi sen poistuessa Tobrukista, jolloin aluksen öljypumppu vaurioitui. "HMS Kingston" otti liikuntakyvyttömän aluksen hinaukseen vieden sen kauemmas rannikolta, jossa miehistö korjasi vian. Aleksandriaan palattuaan alus siirrettiin telakalle korjattavaksi.


title: HMAS Nizam

text: Loka- ja marraskuussa alus suojasi Maltalle matkaavia saattueita. Matkojen yhteydessä alus osallistui Sollumin ja Bardian pommituksiin. Alus oli mukana matkalla, jossa "HMS Barham" tuhoutui 25. marraskuuta torpedoiden osuttua siihen. Alus osallistui taistelulaivan eloonjääneiden pelastamiseen ja kuljetti heidät Aleksandriaan.


title: HMAS Nizam

text: Alus oli mukana yhdeksän hävittäjän kuljettaessa Syyrian rannikolta Haifasta Kyprokselle Famagustaan 30 000 intialaissotilasta, jotka korvasivat saarella olleet brittijoukot, jotka kuljetettiin Haifaan. Operaatio kesti viisi vuorokautta.


title: HMAS Nizam

text: Joulukuussa alus oli mukana suojaamassa Aleksandriasta Maltalle voimakasta laivasto-osastoa, jonka mukana matkasi "HMS Breconshire". Italian laivasto oli samanaikaisesti merellä, mutta osastot eivät kohdanneet toisiaan.


title: HMAS Nizam

text: Tammikuussa 1942 "Nizam", "HMAS Napier" ja "HMAS Nestor" lähtivät Välimereltä Singaporeen. Adeniin saavuttuaan alukset hajaantuivat. "Nizam" ja "Nestor" saattoivat Hurricane-koneita kuljettaneen lentotukialus "HMS Indomitablen" Jaavalle, jonne koneet lensivät ennen rannikon näkemistä. Tehtävän aikana Välimereltä saapuneet alukset liitettiin itäiseen laivastoon, jonka tukikohta oli Trincomaleessa. Alus oli viisi viikkoa telakalla Bombayssa.


title: HMAS Nizam

text: Alus liittyi laivastoon Mombasassa. Helmi–maaliskuussa se suojasi saattueita kuten Trincomaleesta Australiaan matkaavia joukkojen siirtoja. Maaliskuun lopulla alus osallistui laivaston mukana tuloksettomaan keisarillisen Japanin laivaston etsintään Intian valtamerellä. Vierailtuaan Bombayssa ja palattuaan Mombasaan, "Nizam" ja "Napier" siirtyivät Välimerelle, jossa ne suojasivat Aleksandriasta Maltalle matkaavaa saattuetta kesäkuussa.


title: HMAS Nizam

text: Syyskuussa Diego Suarezin antauduttua alus saapui Madagaskarin rannikolle liittyen siellä olevaan laivastoon. Välittömästi se liitettiin länsirannikolle joukkoja kuljettavan saattueen suojaksi. Majunga antautui 10. syyskuuta, jolloin "Nizam" siirtyi osaston mukana Tamataveen. Kaupunki antautui 18. syyskuuta, ja samana päivänä matkalla Durbaniin "Nizam" ja "HMS Hotspur" valtasivat Vichyn Ranskan lipun alla purjehtineen kauppa-alus "Marshall Gallenin", joka oli paennut Madagaskarilta. Kauppa-alus kuljetettiin Durbaniin. Kaksi päivää myöhemmin alukset kohtasivat toisen Vichyn Ranskan kauppa-aluksen, "Antral Pierren", jonka miehistö upotti aluksensa ennen sen valtausta.


title: HMAS Nizam

text: "Nizam" siirrettiin Simonstownissa telakalle, mistä se palasi palvelukseen 28. joulukuuta 1942. Tammikuussa 1943 C. H. Brooks vastaanotti aluksen päällikkyyden. Alus saapui 4. tammikuuta Kilindiniin, josta se lähti partiomatkalle Intian valtamerelle helmikuussa itäisen laivaston alusten mukana. Alus pelasti sukellusveneiden upottamien "MV Sebastion Cermanon" (13. heinäkuuta) ja "Cornish Cityn" (31. heinäkuuta) miehistöt. Alus lähti 26. heinäkuuta Durbanista Diego Garcian kautta Australiaan, ja se saapui 13. elokuuta Geraldtoniin, josta se jatkoi edelleen Melbourneen telakalle.


title: HMAS Nizam

text: Alus palasi palvelukseen lokakuussa aloittaen Intian valtamerellä saattueiden suojaamisen. Alus joutui sukellusveneen maaliksi 17. lokakuuta, mutta kumpikin torpedo kyettiin väistämään. Marraskuussa alus palasi itäiseen laivastoon Kilindiniin, ja se oli joulukuussa Adenissa suojaamassa saattueita.


title: HMAS Nizam

text: Itäisen laivaston siirtyessä uudelleen käyttöönotettuun Trincomaleehen, "Nizam" ja "Napier" liittyivät laivastoon 27. tammikuuta 1944. Alukset saapuivat Trincomaleehen 6. helmikuuta. "Nizam" lähti laivaston mukana 8. maaliskuuta Bengalinlahdelle, ja se osallistui 19. huhtikuuta tehtyyn iskuun Sabangiin Sumatralla. Toukokuusta marraskuuhun alus suojasi laivaston aluksia Intian valtamerellä, kunnes se palasi Melbourneen telakalle.


title: HMAS Nizam

text: Itäisen laivaston, joka oli muodostunut Britannian kuninkaallisen laivaston suurimmaksi laivastoksi, nimi vaihtui marraskuussa Tyynenmeren laivastoksi. "Nizam" oli telakalla Melbournessa 3. marraskuuta 1944 – 31. tammikuuta 1945. W. F. Cook vastaanotti aluksen päällikkyyden 1. helmikuuta, ja Port Phillipin lahdella järjestettyjen koeajojen jälkeen alus lähti 9. helmikuuta Fremantleen.


title: HMAS Nizam

text: Alukseen osui 11. helmikuuta noin kello 22 kaksitoista merimailia Cape Leeuwinin majakasta suuri aalto, joka aiheutti sen kallistumisen. Kymmenen miestä lensi yli laidan, mutta etsinnöistä huolimatta veteen joutuneita ei löytynyt. Aluksen vauriot pakottivat sen viipymään Fremantlessa aina 7. maaliskuuta saakka. Alus saapui 14. maaliskuuta Sydneyyn, jossa se liittyi sisaraluksiinsa. "Nizam", "Napier" ja "Norman" lähtivät 1. huhtikuuta Manukselle, jonne ne saapuivat 7. huhtikuuta. Alukset lukuun ottamatta "Napieria" saapuivat 13. huhtikuuta Leytenlahdelle, jossa ne liittyivät brittiläiseen Tyynenmeren laivastoon.


title: HMAS Nizam

text: Aluksella todettiin 25. huhtikuuta polio, ja se asetettiin karanteeniin, joten alus oli palveluskelvoton. Toukokuussa alus sai luvan toimia taisteluosasto 57:n () tukiryhmän () mukana, ja se siirtyi operaatioalueelle. Tukiryhmä palasi 18. toukokuuta Leytenlahdelle, ja "Nizam" lähti 23. toukokuuta Manuksen kautta Sydneyyn, jonne se saapui 4. kesäkuuta. Konehuoneessa havaittujen vikojen korjaamisen jälkeen alus lähti 28. kesäkuuta paluumatkalle Manuksen kautta Milnenlahdelle, jonne se saapui 4. heinäkuuta.


title: HMAS Nizam

text: Alus liittyi 9. heinäkuuta "HMAS Napierin", "HMS Strikerin", "HMS Arbiterin" ja "Glenarthneyn" muodostamaan Task Unit 112.2.6:een. Se lähti osaston mukana palvelusalueelle, ja ne liittyivät 19. heinäkuuta "HMS Indefatigablen" ja sitä suojanneiden "HMS Wranglerin" ja "HMS Wakefulin" muodostamaan osastoon. Alukset liittyivät 20. heinäkuuta TF57:ään. "Strikerin" siirrettyä kalustonsa laivaston lentotukialuksille, "Nizam" saattoi sen takaisin Manukselle, jonne osasto saapui 27. heinäkuuta.


title: HMAS Nizam

text: Alus saattoi 1. elokuuta "Arbiterin" TF37:n luo lähelle Saipania. "Nizam" tarkasti japanilaisen sairaalalaiva "Kirumarun", joka oli matkalla Jokosukasta Marcussaarelle. Sairaalalaiva sai jatkaa matkaansa. "Nizam" liittyi 7. elokuuta TF37:ään, jonka mukana se siirtyi Japanin rannikolle kuten myös Yhdysvaltain 3. laivasto. Lentotukialusten lentokoneet hyökkäsivät 9.–10. elokuuta kohtaamatta merkittävää vastarintaa. 12. elokuuta kello 10.40 saatiin tieto, että Japani oli hyväksynyt antautumisehdot. Suunnitellut hyökkäykset peruutettiin. "HMS Indefatigablen" koneet jatkoivat 13. elokuuta hyökkäyksiä Tokion alueelle, kunnes 15. elokuuta Tyynenmeren alueen komentaja keskeytti sotatoimet. Kello 11.20 annettiin yleinen määräys lopettaa sotatoimet Japania vastaan.


title: HMAS Nizam

text: "Nizamilta" lähetettiin 20. elokuuta kaksi upseeria ja 19 miestä "USS Simsille". Alus siirtyi 27. elokuuta TF37:n mukana Tokionlahdelle. Allekirjoitusseremonian aikana 2. syyskuuta alus oli partioaluksena Tokionlahdella kuljettaen sotilashenkilöstöä alueella.


title: HMAS Nizam

text: "Nizam" ja "HMNZS Gambia" siirrettiin 12. syyskuuta Yhdysvaltain 5. laivaston mukana Wakayamaan. Alukselta lähetettiin osasto vastaanottamaan vapautuneita australialaisia sotavankeja, joiden joukossa oli neljä "HMAS Perthiltä" pelastunutta. Alus joutui 17. syyskuuta taifuunin riepottamaksi, mutta se selviytyi ilman suurempia vaurioita. "Nizam" ja "Gamba" palasivat 19. syyskuuta Tokiossa TF37:ään, ja 24. syyskuuta alus vapautettiin palaamaan Australiaan.


title: HMAS Nizam

text: Alus matkasi Guamin, Manuksen ja Jomardin salmen kautta Sydneyyn, jonne se saapui 5. lokakuuta kello 10. Alus poistettiin Australian laivastosta 17. lokakuuta, ja se otettiin samana päivänä palvelukseen Britannian kuninkaallisessa laivastossa nimellä "HMS Nizam". Aluksen australialainen miehistö siirrettiin "HMAS Quadrantille", jonka brittimiehistö siirtyi "Nizamille". Alus siirrettiin Britteinsaarille, jossa se romutettiin vuonna 1956.


title: HMAS Nestor

text: HMS Nestor (viirinumero G02) oli Australian kuninkaallisen laivaston N-luokan hävittäjä toisessa maailmansodassa. Aluksen omistajana toimi koko sen palvelusuran Yhdistyneen kuningaskunnan merivoimat.


title: HMAS Nestor

text: Britannian amiraliteetti tilasi aluksen 15. huhtikuuta 1939 Fairfield Shipbuilding and Engineering Companylta Govanista osana vuoden 1939 laivasto-ohjelmaa. Sen köli laskettiin 26. heinäkuuta, ja alus laskettiin vesille 9. heinäkuuta 1940. Alus siirrettiin Australian laivastolle 3. helmikuuta, ja se valmistui 12. helmikuuta 1941.


title: HMAS Nestor

text: "HMAS Nestor" lähti 1. maaliskuuta vastaanottokokeiden ja varustamisen päätyttyä Clyden laivastotukikohdasta Scapa Flow’hun, jossa alus aloitti koulutuksensa 4. maaliskuuta osana Kotilaivastoa. Koulutusjakson päätyttyä alus liittyi 6. hävittäjälaivueeseen suojaamaan laivaston raskaita aluksia.